2020 йил 13-август 10:18 (GMT+5)\nБиржа сотувлари ЎзРТХБдаги ўсишни таъминлади\nЖорий йилнинг 6 – 12 апрель мобайнида ЎзРТХБда тузилган битимларнинг ҳажми 172,4 млрд сўмни ташкил этиб, бу аввалги ҳафтанинг мос кўрсаткичига нисбатан 13%га кўпдир.\nЎзРТХБда навбатдаги ҳафта сотувларни ўсиши билан якунланди\n30 мартдан 5 апрелгача бўлган давр мобайнида ЎзРТХБда сотув ҳажмлар 149,6 млрд сўмдан 152,6 млрд сўмгача ўсди ва бу янги ой учун ноодатий ҳолат ҳисобланади.\nЎзРТХБда давлат харидлари соддалиштирилади\n2015 йилнинг 1 июнидан бошлаб Ўзбекистон Республика товар-хомашё биржаси (ЎзРТХБ) давлат харидлари бўйича янги электрон савдо тизими (электрон каталог) жорий этилади. Унга кўра битта контракт бўйича қиймати эквивалентда 100 минг АҚШ долларидан ортиқ бўлмаган энг зарур товарлар (ишлар, хизматлар)нинг харид қилиш жараёни 48 соат давомида амалга оширилади.\nЎзРТХБ да ҳафталик экспорт сотувларнинг ўсиши давом этмоқда\nЎтган ҳафтада ЎзРТХБ да тузилган битимларнинг умумий ҳажми 149,6 млрд сўмни ташкил этди. Ижобий динамика экспорт йўналиши ва ярмарка савдолари бўйича кузатилди.\nАндижонда Ўзбекистон республика товар-хомашё биржасининг вилоят филиалини янгидан таъмирланган биноси фойдаланишга топширилди\n2015 йилнинг 20 мартида Андижонда “Ўзбекистон республика товар-хомашё биржаси” АЖ Андижон филиалининг қайта таъмирланган биносини тантанали равишда очилиш маросими ўтказилди.\n“ЎзРТХБ” АЖ бизнес вакиллари билан навбатдаги учрашув ўтказилди\n“ЎзРТХБ” АЖ марказий аппарати биносида корпоратив харидлар савдо тизимини янада такомиллаштириш ва унга етказиб берувчиларни жалб этиш мақсадида, очиқ эшиклар лойиҳаси доирасида Тошкент ва Тошкент вилоятида жойлашган тадбиркорлар билан навбатдаги учрашув бўлиб ўтди.\nЎзРТХБ да савдо ҳафталиги сотувларнинг пасайиши билан якунланди\nЎтган ҳафта якунлари ЎзРТХБ товар бозорларининг савдо иштирокчиларининг фаоллиги пасайганлиги намоён этмоқда ва бу янги ой учун оддатий хол ҳисобланади. тузилган битимларни ҳажми 12% га пасайиб 140,6 млрд сўмни ташкил этди.\nЎзРТХБ ярмарка тизимида мижозларнинг сони ортиб бормоқда\n2015 йилнинг январь февраль ойлари давомида ЎзРТХБ да ярмарка битимларининг ҳажми 147 млрд сўмга етди ва бу ўтган йилнинг мос даврининг кўрсаткичига нисбатан 68% кўпдир. Савдоларда 6,7 мингта корхона ва ташкилотлар иштирок этиб, улардан 486 таси биржанинг кўргазма-ярмарка тизимни янги мижозлари ҳисобланади. Ўтган йил билан солиштирганда аккредитациядан ўтган янги корхоналарнинг сони интернет савдоларга қизиқиш ортганлиги сабабли 12% га ошди.\nБиржада алюминий қотишмаларини сотилиши 70% га ўсди\n2015 йилнинг 2 ойи давомида биржада рангли металларни сотиш ҳажми 5,2 минг тоннани ташкил этиб, ўтган йилнинг мос даври билан солиштирганда 8% га ўсди.


* Қашқадарё вилояти кўп тармоқли тиббиёт марказида “Беморларга травматология-ортопедия масалалари бўйича амалий ёрдам кўрсатиш” мавзуида тадбир ўтказилди. Унинг доирасида пойтахтдан борган малакали шифокорлар маҳаллий мутахассислар билан биргаликда мураккаб операцияларни амалга оширишди.\n* Андижон вилоятининг Балиқчи туманида “Баркамол авлод” болалар ижодиёти марказининг янги биноси фойдаланишга топширилди. Марказ 56 миллион 650 минг сўмлик жиҳозлар билан таъминланди. Бу ерда мусаввирлик, экология, ҳунармандлик ва тил ўрганиш каби 13 та йўналиш бўйича тўгараклар фаолияти йўлга қўйилган.\nМазкур рукндаги бошқа мақолалар: « Маҳорат синови\tЮрт равнақи ва масъулият »


22.10.2018 14:59 0 1201\nФото: «Huquqiy axborot»\nҲукумат қарори билан Фарғона шаҳрида Инновацион ривожланиш вазирлиги ҳузурида Ёшлар инновация маркази ташкил этилди. Бу ҳақда Адлия вазирлигининг «Ҳуқуқий ахборот» канали хабар бермоқда.\nолий таълим ва илмий муассасалар, тадбиркорлар ўртасида инновацион ғоялар ва лойиҳалар, технологияларнинг истиқболли турларини ишлаб чиқишда ўзаро манфаатли ҳамкорликни мувофиқлаштириш;\nилмий ва лаборатория тадқиқотларини олиб бориш, ёшлар, олимлар ва ўқитувчиларни иқтисодиёт соҳалари ва корхоналарнинг илмий-техник муаммоларини ҳал этишга жалб қилиш;\nковоркинг-марказда ёшлар, олимлар ва тадбиркорларга маслаҳат, молиявий, бухгалтерия, бизнес-акселератор хизматлари кўрсатиш, ахборот коммуникация воситалари ва Интернет тармоғига кириш билан таъминлаш.\nФарғона Ёшлар инновация маркази


Свиристеллар Ўзбекистонда қишламоқда – Газета.uz\nФото: Наталья Мармазинская\n«Жайрон» экомаркази ва Самарқанд ботаника боғида свиристеллар галаси қайд этилди.\nLotinchada 20 декабр 2016, 19:47 Жамият\nЖорий қиш фаслида Ўзбекистонга чумчуқсимонлар туркумидан бўлган свиристель ўрмон қушлари учиб келди. Декабрь ойи аввалида «Жайрон» экомаркази ходимлари ушбу қушлар галасини қайд этган бўлса, бир неча кунлар муқаддам Самарқанд ботаника боғида ҳам худди шундай гала кузатилган, деб хабар берди Табиатни муҳофаза қилиш давлат қўмитаси матбуот хизмати.\nСвиристеллар — кўчманчи қушлар бўлиб, улар бошқа мамлакатларга узоқ масофали парвозларни амалга оширади. Янги жойларни қидириб йўлга отланганида улар ноқулай об-ҳаво шароити туфайли озуқа топиш қийинчилигига дуч келиши мумкин.\nСвиристеллар ҳашоратлар, қурт-қумурсқалар, дарахт куртаклари билан озиқланади, бироқ резавор ва майда меваларни хуш кўриб ейди. Орнитологлар уларга хос яна бир жиҳатни аниқлаган: свиристеллар баднафс қушлардан бўлиб, улар еган ҳамма озуқаларнинг ҳаммаси ҳам организмда ўзлаштирилмайди. Ютилган бир қисм уруғлар ерга тушиб, ўсиб чиқади.\n«Газета.uz» 4 034


ФОРУМ КЎПЧИЛИККА МАНЗУР - Ўзбекистон овози газетаси\nФОРУМ КЎПЧИЛИККА МАНЗУР\n«Аёллар ижтимоий ҳимояси — ижтимоий фаоллик пойдевори» форуми доирасида Шўрчи ва Денов туманларида ўтказилган тиббий кўрикда 200 нафарга яқин киши иштирок этди.\n— Ўттиз йилга яқин ёшларга таълим-тарбия бердим, — дейди «Лайлакхона» маҳалласида яшовчи 1-гуруҳ ногирони Жанғил Умралиева. — Олти нафар фарзандим бор. Оилавий гилам тўқиймиз. Элликдан ортиқ шогирд етиштирдим. Ҳунарли киши хор бўлмас, деганларидек рўзғоримиз обод, дастурхонимиз тўкин. Байрам арафасида кўнгил сўраб келганлардан миннатдормиз...\nШўрчи хизмат кўрсатиш касб-ҳунар коллежида ташкил қилинган очиқ мулоқотда электоратимиз вакилларини қийнаётган масалалар атрофлича ўрганилди. Ижтимоий ҳимояга муҳтож кишиларни касаначилик, паррандачилик, чорвачилик ва бошқа йўналишларга жалб қилиш борасида таклифлар билдирилди.\n— Айрим сабабларга кўра, туманимизда Ногиронлар жамияти фаолияти тўхтаб қолганди, — дейди Шўрчи туман Ногиронлар жамияти раиси, ЎзХДП аъзоси Баҳодир Ибрагимов. — Жорий йилда уни қайта ташкил қилдик. Қисқа даврда 60 дан ортиқ ногиронлиги бўлган шахслар рўйхати шакллантирилди. Ўн нафарининг ҳолидан хабар олиниб, совғалар топширдик. Саховатпеша ҳомийларимиз сафи янада кенгайса, яхши бўларди...\n— Аҳоли бандлигини таъминлашда янги иш жойлари муҳим ўрин тутади, — дейди «Авесто-А» хусусий корхонаси раҳбари Акрамжон Юсупов. — Қулай шароит ва имкониятлардан унумли фойдаланган ҳолда, туман марказида китоб сотиладиган дўконни ишга туширдик. «Пайнет» шохобчаси ва телефон созлайдиган устахона ҳам ташкил қилинди. Тўққиз ой давомида 43 та умумтаълим мактабида китобхонлик акцияси ўтказилиб, юзлаб ёшларга совғалар улашилди.\nИжтимоий ҳимояга муҳтож аҳолини қўллаб-қувватлаш ва халқимизга парҳезбоп гўшт маҳсулотларини етказиб беришни мақсад қилган ҳолда курка етиштиришни йўлга қўймоқчимиз. Бунинг учун «Толли» маҳалласидаги ташландиқ бино «ноль» қийматда тасарруфимизга ўтказиб берилса, яхши бўларди. Режаларимиз амалга ошиши билан яна ўндан ортиқ кишининг бандлиги таъминланади.\nШундан сўнг коллежда ташкил этилган кўчма жамоатчилик қабулхонасида мурожаатлар қабул қилинди.\n— Бир нафар фарзандим бор, — дейди Заҳириддин Муҳаммад Бобур номли маҳаллада истиқомат қилувчи 1-гуруҳ ногирони Анвар Бобоев. — Тадбиркорликни йўлга қўймоқчи бўлиб юргандим. Олий Мажлис Қонунчилик палатаси депутати Турсунпўлат Норбоев ва Ўзбекистон ХДП Сурхондарё вилоят кенгаши раиси Мавжуда Ҳасанова бу борада менга ҳуқуқий маслаҳат ва амалий ёрдам берганидан хурсандман.\nДенов туманидаги «Лочин» маҳалласи ҳудудидаги қишлоқ оилавий поликлиникасида ташкил қилинган тадбир ҳам таассуротларга бой бўлди. Касаначилик ва қўл меҳнати маҳсулотлари кўргазмаси иштирокчиларда яхши таассурот қолдирди. Мўйқалам соҳиблари ўз иқтидорларини намойиш қилган бўлса, дилтортар наволар кўпчиликни даврага чорлади.\n— «Қизилгул», «Лочин», «Зарафшон», «Ёшлик» ва «Сурхон диёри» маҳаллаларининг 21 минг 800 га яқин аҳолисига хизмат кўрсатамиз, — дейди поликлиниканинг катта ҳамшираси Зулхумор Нурмаматова. — Муассасада қулай шароитлар яратилган. Яқинда тез тиббий ёрдам машинасига эга бўлдик. Янги дорихонанинг ташкил қилингани халқимизнинг узоғини-яқин, оғирини енгил қилаяпти.\nТашаббускор ва ташкилотчилар шу куни ўнга яқин бемор ҳолидан хабар олишди.\n— Сурат чизишга қизиқаман, — дейди «Ўзгариш» маҳалласида истиқомат қилувчи 1-гуруҳ ногирони Сабоҳат Маматалиева. — Ўтган йиллар давомида туман, вилоят ва республикада ўтказилган танловларда юқори ўринларни қўлга киритдим. Асарларим форум иштирокчиларига манзур бўлганидан хурсандман.\n— Ўзбекистон ХДП Марказий Кенгашининг ташаббуси кўпчиликка манзур бўлди, — дейди Сурхондарё вилоят ҳокими ўринбосари, Хотин-қизлар қўмитаси раиси Мавлуда Қобулова. — Шифокорлар билан давра суҳбати ўтказдик. Хотин-қизларни қийнаётган муаммолар ҳамкорликда ўрганилди. Хайрли ишга бош бўлганлардан миннатдормиз.\n— Икки кунлик форумда 200 нафарга яқин киши чуқурлаштирилган тиббий кўрикдан ўтказилди, — дейди Ўзбекистон ХДП Сурхондарё вилоят кенгаши раиси Мавжуда Ҳасанова. — Йигирмага яқин йигит-қизга фахрий ёрлиқ ва сертификат топширилди. 20 га яқин бемор ҳолидан хабар олинди. Хайрли ишларни мунтазам давом эттириш ниятидамиз.


Эълон – JOMBOY DON MAHSULOTLARI\n“Жомбой дон махсулотлари” акциядорлик жамияти Акциядорлари дикатига!!!\n“Жомбой дон махсулотлари” акциядорлик жамияти акциядорларнинг навбатдан ташкари умумий йигилиши 2019 йил 30 май куни соат 14-00 да жамият маъмурий биносида бўлиб ўтади. Акциядорларни рўйхатга олиш соат13-00 дан 14-00 га ҳадар давом этади.\nМанзил: Жомбой шаҳар Буюк Ипак Йўли кўчаси 1- уй.\n1.Акциядорлар умумий йиғилишининг ишчи президумини сайлаш.\n2.Акциядорлар умумий йиғилишининг регламентини тасдиклаш.\n3.Жамиятнинг кузатув кенгаши аъзоларининг янги таркибини сайлаш.\n4.Жамиятнинг ижроия органи аъзоларининг янги таркибини сайлаш.\nАкциядорлар умумий йиғилишда кўриб чикиладиган масалалар бўйича маълумот ваматериаллар билан “Жомбой дон маҳсулотлари” АЖда ушбу хабар эълон килинган кундан бошлаб йигилиш ўтказиладиган кунга кадар соат 9-00 дан 12-00 гача танишиш мумкин.\nЙиғилишга акциядорлар шахсини тасдикловчи ҳужжат билан,вакиллар ишончнома билан келишлари сўралади.\nМаълумот учун телефон:+998664757171\nАъло\t7 ( 38.89 % )\nЯхши\t1 ( 5.56 % )\nЁмон\t10 ( 55.56 % )


Россия Қирғизистон ва Тожикистондаги ҳарбий базаларини кучайтиради\nРоссиянинг Қирғизистондаги Қант ҳарбий базаси.\nБу ҳақда Россия мудофаа вазири Сергей Шойгуга таянган ҳолда бир қатор ахборот агентликлари хабар тарқатди. Таҳлилчилар фикрича, Россия минтақадаги ҳарбий базаларини кучайтириш билан ўзининг геосиёсий вазиятини мустаҳкамлашга ҳаракат бошлаган.\nРоссия мудофаа вазири Сергей Шойгу рус матбуотига Қирғизистондаги Қант ҳарбий ҳаво базасига қўшимча кучлар киритилишини билдирган. Хабарларда айтилишича, Россиянинг Қирғизистондаги Қант ҳаво базасига янги ишлаб чиқарилган МИ-8 вертолётлари ва тўртта СУ-25 русумидаги қирувчи самолётлар олиб келинади.\nБундан ташқари Россия мудофаа вазири Тожикистондаги 201-рус ҳарбий базасига ҳам қўшимча ҳарбий кучлар киритилишини эълон қилган.\nАхборот агентликлари Россия Мудофаа вазири минтақадаги ҳарбий базаларини кучайтирилишига қандай сабаблар борлигини ошкор этмаганини ёзмоқда.\nҚирғизистонлик хавфсизлик бўйича эксперт Тўқтўғул Қақчикеев фикрича, Россия 2014 йилда АҚШ ҳарбийларининг Афғонистондан чиқарилиши ортидан минтақадаги ҳарбий базаларини кучайтириш режасини амалга ошира бошлаган.\n-Қирғизистон ва Тожикистондаги ички вазият бир-бирига жуда ўхшаш. Бу икки мамлакат ўта оғир вазиятларни бошдан кечирган. Қирғизистон ва Тожикистонда ички сиёсий кучларнингг ўзаро келишмовчиликлари оқибатида турли низоларнинг пайдо бўлиши хавфи жуда кучли. Иккинчидан, бу мамлакатлар Афғонистонга жуда яқин. Россия хавфсизликни таъминлаш мақсадидида мана шундай ишларни амалга оширмоқчи, -деди Тўқтўғул Қақчикеев.\nҚирғизистоннинг собиқ ташқи ишлар вазири Аликбек Жекшенкулов эса Россия минтақадаги ҳарбий базаларини кучайтира бошлаганини геосиёсий вазият билан боғлайди. Унинг фикрича, айни дамда Марказий Осиё минтақаси учун йирик давлатлар ўртсаида геосиёсий кураш бошланган.\n-Йирик давлатлар ўртасида Марказий Осиё учун кураш 2-3 аср муқаддам бошланган. Ҳозирги кунда минтақани ўз таъсирига олиш учун геосиёсий кураш энг кучайган бир палладир. Шунинг учун ҳам Марказий Осиё геосиёсий курашларнинг асирига айланиб қолиш таҳдиди остидадир. Бундай шароитда минтақа давлатлари ўз миллий хавфсизлигини кучайтириш билан бир қаторда, усталик билан дипломатик музокараларни олиб бориши зарур. Минтақа хавфсизлигини мустаҳкамлашга қайси давлат ёрдам беришидан қатъий назар, энг аввало бу ёрдамнинг ортида қандай сиёсий мақсадлар борлигини илғаб олиб, кейин қарор чиқаришимиз шарт бўлади, -деди Аликбек Жекшенкулов.\n2001 йилда Қирғизистон пойтахти Бишкекдаги “Манас” аэропортида АҚШ ҳарбий базаси ташкил қилинган эди. Қирғизистон ҳукумати АҚШ базасининг ҳозирлик муддати юзасидан имзоланган шартнома узайтирилмаслиги ҳақида қарор қабул қилгач, Америка ҳарбийлари Бишкекни тарк эта бошлади. АҚШ ҳарбийлари Бишкекдан шу йилнинг июл ойигача тўлиқ олиб чиқиб кетилиши эълон қилинган.\nАйни пайтда Россия расмий Бишкек билан Қант шаҳридаги ҳарбий ҳаво базаси ҳозирлиги муддатини яна 49 йилга узайтириш тўғрисидаги шартномани имзолаган. Мазкур шартнома 2012 йилда қабул қилинган.\nРоссия президенти Владимир Путин 2012 йилнинг 5 октябрида Душанбеда Тожикистон президенти Имомали Раҳмон билан Россияга қарашли 201- ҳарбий базанинг Тожикистон ҳудудидаги ҳозирлиги муддатини яна 30 йилга, яъни 2042 йилгача узайтириш тўғрисидаги шартномани имзолаган эди.\n201- ҳарбий базанинг Тожикистон ҳудудидаги ҳозирлиги муддати 2014 йилда якунланиши кутилаётган эди. 201-ҳарбий база Россиянинг ҳориждаги энг йирик объектларидан бири ҳисобланади. Базада 7000 аскар ҳарбий хизмат ўтайди.


Google 29 сентябрда Android’нинг янги версияси тақдимотини ўтказади 19-09-2021, 08:53 | Zamin.uz\nGoogle компанияси 29 сентябрда Сан-Францискода бўлиб ўтадиган матбуот-тадбирига журналистларга таклифнома юборишни бошлади. Кутилишича, ушбу тадбирда Android операцион тизимининг янги версияси Android 6.0 Marshmallow ҳамда Nexus ва Chromecast сериясидан ўрин олган янги смартфонларнинг тақдимоти бўлиб ўтади.\nNexus сериясидан ўрин олган Huawei ва LG компанияларининг янги смартфонлари намойиш қилиниши эҳтимоли катта. Дастлабки маълумотларга кўра, Huawei 5,7 дюймли дислейга эга Nexus 6P, LG эса 5,2 дюймли дислейга эга Nexus 5X моделларини ишлаб чиқарган.\nЯнги Chromecast асл стриминг-гаджетга кўра тезроқ ва каттароқ бўлиши мумкин. У симсиз стриминг мусиқага мўлжалланган яна битта кичик қурилма Chromecast Audio билан бирга намойиш қилиниши мумкин. “Замин” янгиликларини “Telegram”да кузатиб боринг\n18-09-2021, 23:00, Спорт\nЯнгиликлар » Технология » Google 29 сентябрда Android’нинг янги версияси тақдимотини ўтказади


Нукус тиббиёт коллежида бўлиб ўтган тадбирда Навоий асарларининг қорақалпоқ адабиётига таъсири ҳақида сўз юритилди\n17:33 / 04.02.2016\nНукус тиббиёт коллежида бўлиб ўтган тадбир буюк мутафаккир, ғазал мулкининг султони Алишер Навоий таваллудининг 575 йиллигига бағишланди.\nЎзА хабарида келтирилишича, “Шеърият мулкининг султони” деб номланган адабий кечада ёзувчи-шоирлар, адабиётшунос олимлар Алишер Навоий асарларининг қорақалпоқ адабиётига таъсири, шоир қолдирган бой адабий мероснинг бугунги ёшлар тарбиясидаги аҳамияти ҳақида сўз юритилди. Коллеж ўқувчилари шоир ғазаллари ва рубоийларидан ўқиди, достонларидан саҳна кўринишлари намойиш этди.\n– Коллежимизда Алишер Навоийнинг ҳаёти ва ижодига бағишланган иншо ва тасвирий санъат танловлари ўтказилди, – дейди Нукус тиббиёт коллежининг ўзбек тили ва адабиёти ўқитувчиси Райҳон Мадаминова. – Бунда иқтидорли болалар буюк шоир асарларидан олган таассуротларини сўзлаб берди.\nТадбир Навоий шеъриятига бағишланган мушоира билан давом этди. Адабий кеча якунида иншо ва тасвирий санъат танлови ғолиблари тақдирланди.


Швейцар фирмаси 618 деталдан иборат соат-робот яратди\n16:04 / 02.09.2016\nЖеневадаги MB&F ижодий соат лабараторияси L’Epée мануфактураси билан ҳамкорликда Balthazar деб номланган стол устида ҳаракатланувчи соат-роботларни яратди. Модель 618 деталдан иборат. Бу ҳақида 2 сентябрь куни компания матбуот релизида хабар берилди.\nРоботнинг кўзлари 20 сонияли ретроград ёқут подшипниклардан иборат. Бальтазар механизмини яратишда анъанавий соат техникаси қўлланган.\nBalthazar модели 4та чекланган серияда 50 нусхада ишлаб чиқарилган - улар робот зирҳларининг ранглари билан (қора, кумуш, кўк ва яшил ранг) ажралиб туради. Бальтазар NB&F фаолиятидаги иккинчи "робот-сеҳргар"га айланди: 2015 йилнинг кузида Максимилиан Бюссер Only Watch кимошди савдосига Мельхиор номли соат-роботларни қўйганди. Ягона нусхада ишлаб чиқарилган Melchior ‘Only Watch’ модели сотилди, ундан тушган пуллар эса кимошди қоидаларига кўра, Дюшен мускуллар дистрофияси билан курашувчи фондга йўлланди.\nMB&F (Maximilian Busser and Friends) — 2005 йилда Женевада Максимилиан Бюссер томонидан ташкил этилган соат лабараторияси. Оригинал механизмли лойиҳаларни ишлаб чиқаради, машҳур рассомлар ва дизайнерлар билан ҳамкорлик қилади.


Сарҳисоб (2) – Islom Nuri\nЛуғатшунос Ал-Мовардий «сарҳисоб» сўзига истилоҳий маъно бериб, жумладан шундай деди:\n«Инсон кеч кирганда кундузги қилган амалларини кўздан кечириши, агар яхши, мақтовга лойиқ бўлса, давом эттириб, яна унга ўхшашидан эргаштириши ва агар нолойиқ амал бўлиб, тузатишнинг имкони бўлса, тўғрилаб, имкони бўлмаса, кетидан уни ўчириш учун яхшисини эргаштириши ва келажакда унга ўхшашини қилишдан тийилишидир.»\nИбнул Қоййим раҳимаҳуллоҳнинг айтишларича нафсни ҳисоб-китоб қилиш икки навдан иборат бўлади:\nБиринчи нав. Амал қилишдан олдин.\nИккинчи нав. Амал қилгандан кейин.\nБиринчиси: Нафсни амал қилишдан олдин ҳисоб-китоб қилиш нафсдаги мақсад, хоҳиш-истак ва ҳис-туйғуларни текширишдан иборат. Шунинг учун амалга киришишдан олдин бу амалнинг фойдали ёки фойдасизлигини сарҳисоб қилмоқ зарур. Агар фойдали бўлса, унга киришади. Агар фойдасиз бўлса, уни тарк этади.\nШунинг учун Ҳасан раҳматуллоҳи алайҳ айтганларки:\n«Ҳис-туйғуси олдида тўхтаб сарҳисоб қилган бандани Аллоҳ раҳм қилсин! Агар Аллоҳ учун бўлса, унга киришади ва агар Ундан бошқаси учун бўлса, ортга қайтади ва унга амал қилмайди».\nСарҳисоб қилишнинг бу нави амалларнинг ихлос билан бажарилишида муҳим ўрин тутади. Усиз амаллар бирор фойда келтирмайди. Бу сарҳисоб нафсни махфий ширкдан асрашда жуда муҳимдир. Катта ва кичик ширклардан сақлаши билан бир қаторда махфий ширкдан ҳам асрайди. Нафс ширкка одатланиб қолмаслиги ва риё ботқоғида боқий бўлмаслиги учун шу ўринда банда амалга киришишдан олдин нафсини сарҳисоб қилишда муҳтож бўладиган тўртта мақомни эслаб ўтамиз:\n1. У амални қилишга қудрати етадими? (Агар қудрати етмаса, вақтни зое қилмаслик учун уни тарк этади).\n2. Уни амалга ошириш тарк этишдан яхшими?\n3. Уни Аллоҳ учун қилмоқчими?\n4. Уни бажаришга ким ёрдам беради? Маълумки ёрдамни фақат Аллоҳдан сўралади: «Сенгагина ибодат қиламиз ва сендангина мадад сўраймиз.» \nИккинчиси: Нафсни амалдан кейин сарҳисоб қилиш.\nУ уч навдан иборат.\n1. Аллоҳ таолонинг ҳаққи бўлган тоат-ибодатда қосирлиги учун ўзини ҳисоб-китоб қилиш. Мисол учун: Намозда ҳушуъ-хузуънинг йўқлиги, рўзани баъзи гуноҳлар билан аралаштириб ташлаш ёки ҳажда гуноҳ ишлар, жанжал-сурон қилиш каби.\nЁки ибодатни қандай суратда адо этди? Тўғри бажардими? Суннатга мувофиқми? Камчилиги борми? – каби нарсаларда.\nАллоҳ таолонинг тоат-ибодатдаги ҳаққи олти ишдан иборат:\nАмалда ихлосли бўлиш.\nУнда Аллоҳ учун насиҳат қилиш.\nРосулуллоҳ соллаллоҳу алайҳи ва салламга эргашиш.\nУни чиройли ва пухта қилиш.\nУшбу оламдаги Аллоҳ таолонинг унга берган неъматларини ва албатта бу яхши\nамалга муваффақ бўлиши, унга куч-қудрат топиши Аллоҳ тарафидан эканини эътироф\nЯхши амални бажаргандан кейин ҳам ўзининг ожизлигини тан олиш. Чунки, сиз\nқанчалик Аллоҳ учун амал қилманг, барибир қосир-ожиз бир бандасиз.\n2. Бажаришдан кўра тарк қилиш яхшироқ бўлган амал учун сарҳисоб қилиш. Бу гуноҳлар учун ёки афзалини қўйиб, афзал бўлмагани билан машғул бўлиш каби. Мисол учун: Тунги намоз (таҳажжуд) билан машғул бўлиб, бамдод намозига ухлаб қолиш. Ёки энг афзал зикрларни қўйиб, бошқаси билан машғул бўлиш.\nРосулуллоҳ соллаллоху алайхи ва саллам аёлларидан бирлари бўлмиш Жувайрия розияллоҳу анҳога дедилар:\nقَالَ النَّبِيُّ صَلَّى اللَّهُ عَلَيْهِ وَسَلَّمَ لَقَدْ قُلْتُ بَعْدَكِ أَرْبَعَ كَلِمَاتٍ ثَلَاثَ مَرَّاتٍ لَوْ وُزِنَتْ بِمَا قُلْتِ مُنْذُ الْيَوْمِ لَوَزَنَتْهُنَّ سُبْحَانَ اللَّهِ عَدَدَ خَلْقِهِ سُبْحَانَ اللَّهِ رِضَا نَفْسِهِ سُبْحَانَ اللَّهِ زِنَةَ عَرْشِهِ سُبْحَانَ اللَّهِ مِدَادَ كَلِمَاتِهِ (رواه مسلم)\n«Сенинг ҳузурингдан чиқиб кетганимдан сўнг тўртта калимани уч бор айтдим. Агар уларни сен айтганлар билан тенглаб солиштириб кўрилса, уларнинг барчасидан оғир келади: Аллоҳ таолога маҳлуқотларининг адади (сони)ча поклик бўлсин, Аллоҳ таолога ўзи рози бўладиганича поклик бўлсин, Аллоҳ таолога аршининг вазнича поклик бўлсин, Аллоҳ таолога сўзларининг сиёҳларича поклик бўлсин.»\n3. Одатий мубоҳ ишни нима учун қилганини сарҳисоб қилмоқ. У билан Аллоҳни ирода қилдими ёки Охират ҳовлисиними? Ёки фойдани қўлдан бой бериб, унга шунчаки амал қилдими? Шундай қилиб нафсингни мубоҳ ишларда ва урф-одатларда ҳам сарҳисоб қиласан. Уларга амал қилишда сенга яхши ният ҳамроҳ бўлдими ёки шунчаки бажардингми?\nНафсни сарҳисоб қилишдан муҳим фойдалар келиб чиқади. Қиёмат куни инсон уларга муҳтож бўлади. Чунки, Набий соллаллоҳу алайҳи ва салам:\nعَنْ أَبِي مَسْعُودٍ الْأَنْصَارِيِّ قَالَ قَالَ النَّبِيُّ صَلَّى اللَّهُ عَلَيْهِ وَسَلَّمَ نَفَقَةُ الرَّجُلِ عَلَى أَهْلِهِ يَحْتَسِبُهَا صَدَقَةٌ (رواه أحمد)\n«Албатта кишининг ўз аҳлига савоб умидида инфоқ қилаётган нафақаси ҳам садақа ўрнида бўлади» – деб хабар бердилар.\nНафсни сарҳисоб қилишни қаердан бошлаймиз?\nИбнул Қоййим раҳимаҳуллоҳ айтадилар:\n«Аввало фарз амаллардан бошлаш керак. Агар уларда нуқсонни кўрса, дарҳол тузатишга киришади. Сўнг, таъқиқлар, яъни, ҳаром қилинган амалларга ўтади. Агар улардан айримларини қилиб қўйганини билса, тавба, истиғфор ва гуноҳларни ювиб ташловчи яхши амалларни қилиш билан хатосини тўғрилайди. Сўнгра яратилишидан бўлган мақсаддан ғафлатда қолганига ўзини сарҳисоб қилади. Агар у ўзини яратилишидан мақсад қилинган нарсадан ғофил бўлган ҳолда кўрса, дарҳол уни зикр ҳамда Аллоҳга қайтиш билан тузатади ва нафсини тилнинг сўзлари, оёқларнинг юриши, қўлларнинг ушлаши, кўзларнинг кўриши ва қулоқларнинг эшитиши каби аъзолар амали учун бу сўзни не мақсадда гапирдим, ким учун қилдим ва қандай суратда бажардим деб сарҳисоб қилиши керак.\nНафснинг қосирлиги (ноқислиги) туфайли касб этган ҳаром амаллари ўрнига фарз, вожиб ва мустаҳаб амалларга бўйсундириш билан жазолаш муҳимдир.»\nАжабланарлиси шундаки, инсон ўз қулини, чўрисини, аҳли-аёлини, хизматкорини, ҳайдовчисини, қўл остидаги ишчисини ёмон хулқи ва камчилиги туфайли жазолаши мумкин. Лекин ўзини ёмон амаллари учун жазолай олмайди.\nЖазо-уқубатлар нимадан иборат?\nЖазо-уқубатдан мақсад, сиз ўзингизни тоат-ибодатларга мажбурлашингиздир. Бунга ўтган салафи-солиҳлар қандай қилиб ўзларини жазолаганлари ҳақидаги мисоллардан келтирамиз:\nИбн Аби Робийъа бамдод намозининг икки ракаат суннатини ўқий олмаганликлари учун бир қул озод қилган эканлар.\nОлий нафс эгалари бўлган салафлар наздида камчилик вожибни тарк этиш ёки ҳаром ишни қилишда эмас, балки камчилик бирон-бир вожиб ёки мустаҳаб амални бажара олмасликда, мисол учун, ўзларига одат қилиб олган вирд (суннатга мувофиқ вазифа)лар ёки зикрларни тўла қила олмасликда бўлган. Шу сабабли вирдлар ва зикрларни кўпайтириш билан нафсларини жазолаганлар.\nНафс токи уни жазолаб, сарҳисоб қилиб, унга қарши қаттиқ курашмагунингизгача тўғри йўлга юрмайди.\nНафсни жазолашга ёрдам берадиган нарсалардан бири – нафсга қарши жидду-жаҳд қилган кишиларнинг хабарлари хақида фикр юритишдир.\nАбдуллоҳ ибн Амр розияллоҳу анҳу дедилар:\nعَنْ عَبْدِ اللَّهِ بْنِ عَمْرِو بْنِ الْعَاصِ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ قَامَ بِعَشْرِ آيَاتٍ لَمْ يُكْتَبْ مِنْ الْغَافِلِينَ وَمَنْ قَامَ بِمِائَةِ آيَةٍ كُتِبَ مِنْ الْقَانِتِينَ وَمَنْ قَامَ بِأَلْفِ آيَةٍ كُتِبَ مِنْ الْمُقَنْطِرِينَ (رواه أبو داود)\n«Ким ўн оят билан (тунги намозда) қоим бўлса, ғофиллардан деб ёзилмайди. Ким юз оят билан қоим бўлса, ибодат – итоатли бандалардан деб, ёзиб қўйилади. Ким минг оят билан қоим бўлса, ҳақиқий бадавлат яъни, кўп ажрлар жамлаган бандалардан деб китобат қилинади»,- деб марҳамат қилдилар.\nАбу Дардо розияллоҳу анҳу айтган эканлар:\n«Уч нарса бўлмаганда эди, бир кун ҳам яшашни ҳоҳламаган бўлардим: жазирама кунларда (рўза тутиш билан) Аллоҳ учун ташналик, кечанинг ярмида Аллоҳ учун сажда қилиш ва ширин меваларни танлаб олгани каби гўзал сўзларни саралаб оладиган дўстлар билан ҳамсуҳбат бўлиш».\nҚосим ибн Муҳаммад раҳимаҳуллоҳ айтадилар:\n«Бир куни эрталаб зиёратга чиқдим. Зиёратга чиқсам аввало Оиша онанинг ҳузурларига кириб, у кишига салом берардим. Кунлардан бирида у кишининг олдиларига кирсам, чошгоҳ намозида мана бу:\n﴿ فَمَنَّ اللَّهُ عَلَيْنَا وَوَقَانَا عَذَابَ السَّمُومِ ﴾\n«Мана, Аллоҳ бизларга марҳамат кўргузди ва самумдан (яъни, баданларни илма-тешик қилиб юборадиган дўзахий шамолдан) сақлади» оятини ўқиб турган эканлар. У киши оятни қайта-қайта ўқир, йиғлаб дуо қилардилар. Мен эса кўп туриб қолиб малолландим ва баъзи бир нарсаларни харид қилиш учун бозорга чиқиб кетдим. Бозордан бўшаб яна у кишининг ҳузурларига қайтдим. Аммо у киши ҳали ҳам ўша ҳолатда оятни қайтариб, йиғлаб дуо қилаётган эканлар. Шунда мен у кишини шу ҳолатда тарк қилиб, чиқиб кетдим.»\nАлбатта киши ўз нафсини сарҳисоб қилиши билан айбларини аниқ билиб олади. Киши токи ўз нафсини ёмон кўрмагунича ва Аллоҳнинг ҳақ-ҳуқуқлари, неъматлари қаршисида камситмагунича ҳеч қачон оқил инсон бўла олмайди.\nСалафлардан баъзилари Арафотда дуо қила туриб: «Эй Аллоҳ, мен туфайли бошқаларнинг дуоларини қайтармагин» – дейишаркан.\nМуҳаммад ибн Восеъ раҳимаҳуллоҳ айтар эканлар:\n«Агар гуноҳларнинг ҳиди бўлганда эди, бирон кимса ёнимда ўтиришга тоқат қила олмас эди». Ҳолбуки, у киши бу уммат ичидаги буюк ибодатгўй кишилардан бири эдилар.\nЮнус ибн Убайд раҳимаҳуллоҳ:\n«Албатта мен яхши ҳислатлардан юзтасини топаман ва лекин, улардан биронтасини ҳам ўзимда борлигини билмайман» – деган эканлар.\n«Эй Аллоҳ, менинг зулмим ва куфримни мағфират қилгин» — деганларида бир киши бу сўзни эшитиб:\n– Эй мўъминларнинг амири, зулмни биламан, лекин, куфр нима?—деб сўради. Шунда Умар:\n﴿ إِنَّ الْإِنسَانَ لَظَلُومٌ كَفَّارٌ ﴾\n«Ҳақиқатан инсон зоти ўта золим ва жуда ношукрдир» – деган оятни ўқидилар.\nАгар инсон салафи-солиҳларнинг ҳолига чуқур назар солса, ўзининг аҳволини ва улар билан ўзи ўртасида катта фарқ, узоқ масофа борлигини билади.\nДемак, сарҳисоб қилишда қуйидаги фойдалар мавжуд экан:\n1. Бир ҳолатни иккинчиси билан тенглаб, катта-катта айбларни ошкор этиш.\n2. Инсон айблари ҳақида тафаккур юритиб, амалига қўшилиб кириб қолган мағрурлик, такаббурлик каби иллатларни пайқайди ва нафси ҳалокат ёқасига келиб қолганини ва у ҳар қанча амал қилмасин, барибир, қосир банда эканини тушуниб етади.\n3. Аллоҳ азза ва жалладан қўрқиш.\nСарҳисоб қилишга кўмак берувчи нарсалардан яна бири Аллоҳ таолонинг бандалари устидан назорат қилиб туришлиги ва ҳеч бир нарса унга махфий эмаслигини ҳис этмоқлигидир.\n«Аниқки, инсонни биз яратганмиз, (демак) унинг нафси васваса қиладиган (яъни, кўнглидан ўтган барча) нарсаларни ҳам билурмиз. Биз унга жон томиридан ҳам яқинроқдирмиз».\nСарҳисоб қилишдаги муҳим ишлардан яна бири бу қиёмат кунида бўладиган сўроқ-саволлар ҳақида ва албатта қиёмат кунида сўралишингиз ҳақида фикр юритишдир.\n﴿ لِيَسْأَلَ الصَّادِقِينَ عَنْ صِدْقِهِمْ ﴾\n«У ростгўйлардан (қиёмат кунида) ростгўйликлари ҳақида сўраш учун..» \nАгарда Аллоҳ таоло ростгўйлардан ростгўйликлари ҳақида сўрайдиган бўлса, бошқа кимсалар ҳақида нима дейиш мумкин?\n«Энди, албатта уларга пайғамбар юборилган кишилар билан ҳам, юборилган пайғамбарлар билан ҳам савол-жавоб қилурмиз.» \nҲаттоки, Пайғамбарлар ҳам сўралишади!!!\nСўзимиз охирида Аллоҳ субҳанаҳу ва таолодан бизларни ўзларини сарҳисоб қилувчи бандаларидан қилиши ва Охиратдаги ҳисоб-китобимизни осон қилишини илтижо қилиб қоламиз. Омийн!


Дунё етакчилари Ливиядаги фуқаролар уруши масаласи бўйича Берлинда тўпланди — Sof.uz\nЖАҲОН 30,605,709 22,257,522 954,163\nЎЗБЕКИСТОН 50,253 46,527 419\nДунё етакчилари Ливиядаги фуқаролар уруши масаласи бўйича Берлинда тўпланди\n19.01 20:45 664 Жаҳон\nЛивиянинг урушаётган томонлари ва бир қанча хорижий кучларнинг раҳбарлари Шимолий Африка мамлакатидаги узоқ давом этган можарони тўхтатиш йўлларини муҳокама қилиш учун Берлинда учрашди.\nТриполининг халқаро миқёсда тан олинган ҳукумати раҳбари Фаёз ал-Сарраж ва унинг рақиби, ҳарбий қўмондон Халифа Хафтар якшанба куни Германия пойтахтида БМТ шафелиги остидаги йиғилишда иштирок этишлари кутилмоқда. Бундай музокаралар 2018 йилдан бери илк маротаба ўтказилмоқда.\nТашриф буюрганлар орасида Туркия Президенти Ражаб Тоййиб Эрдоған, Россия Президенти Владимир Путин, Франция Президенти Эммануэл Макрон, Италия Бош вазири Жузеппе Конте, Буюк Британия Бош вазири Борис Жонсон ва АҚШ Давлат котиби Майк Помпео бор. Шунингдек, БАА, Миср, Жазоир, Хитой ва Конго вакиллари ҳамда БМТ, ЕИ, Африка иттифоқи ва Араб Лигаси раҳбарлари иштирок этади.\nРасмий мезбон Германия Канцлери Ангела Меркел Конго Президенти ва Ливия бўйича Африка иттифоқи қўмитасини бошқараётган Денис Сассоу Нгуессо билан учрашган.\nМеркел илгари Ливияга қурол сотишни тақиқлаш (қурол эмбаргоси) Ливия урушидаги етакчи томонлар, шунингдек, уларнинг ташқи ҳамкорлари ва бошқа миллат вакиллари иштирок этган саммитда устувор вазифа бўлишини таъкидлаган эди.\nМухолиф қўмондон Хафтарни БАА, Миср, Иордания ҳамда руслар қўллаб-қувватламоқда. Франция ҳам унга қандайдир ёрдам берганликда айбланмоқда.\nТуркия Триполида жойлашган миллий келишув ҳукуматини (ҳозирда расмий ҳукумат) қаттиқ қўллаб-қувватлайди ва турк парламенти шу ой бошида Ливияга ҳарбий куч юбориш таклифини маъқуллади.\nУшбу конференция Ливияда барқарорлик ва тинчликни тиклашга қаратилган сўнгги уринишдир. Уруш 2011 йилда НАТО операцияси чоғида ўлдирилган Ливиянинг собиқ етакчиси Муаммар Каддофийдан кейин бошланган эди. Ўшандан бери мамлакат иккига бўлинган: БМТ томонидан қўллаб-қувватланадиган миллий келишув ҳукумати ҳамда мамлакат шарқидаги Тобрук шаҳрида жойлашган генерал Хафтар бошчилигидаги мухолифат.\nКарантин қоидаларини бузиб «Tashkent City»да тўй қилган хонанда жаримага тортилди\n16.09 17:27 2495\nТошкент вилояти бош имом-хатиби Хайруллоҳ домла вафот этди\n16.09 17:18 1752\nҚирғизистон Россия таркибига қўшилиш имкониятларини муҳокама қиляптими?\n17.09 14:45 1672\n17.09 11:01 1598\n1 трлн сўмга яқин пулларни нақдлаштириб, 30 млн долларни четга чиқариб юборган жиноий гуруҳ ушланди\n17.09 16:17 1479\n«MAKTAB» тариф режаси - ҳар бир ўқувчи энг қулай шароитларда онлайн-таълим олади!\nКеча, 10:07 333 Ўзбекистон\nКеча, 18:19 373 Ўзбекистон\nАвтомобил магнитофони овозини баланд қилиб қўйганлик учун жарима солиниши мумкин\nКеча, 18:15 70 Ўзбекистон\nЎзбекистонда коронавирус қайд этилганлар сони 50 минг нафардан ошиб кетди\nКеча, 18:06 358 Ўзбекистон\nКеча, 17:46 655\nШимолий Қозоғистонда юқори патогенли парранда гриппи тарқалди\nКеча, 17:21 317 Жаҳон


Меҳмондорчилик 77 — Dilkashradio.com\nАссалому алайкум хурматли радио тингловчи мухлислар. Сиз азизлар билан яна радио тўлқинлари орқали учрашиб турганимиздан бағоят миннатдормиз. Микрофон қаршисида эса мен Ғолиббек. Хурматли тингловчилар, бугунги эшиттиришимизни анъанавий мехмондорчилик мавзусига бағишламоқчимиз. Бизга қанчалик маълумки мехмондорчилик бизнинг ва бутун халқларнинг урф одатларидан биридир. Мехмондорчиликда икки уч кишидан тортиб бир неча кишигача бўлиши мумкин.\nМехмондорчиликда ўзингиз истаган инсонларни мехмонга чақиришингиз мумкин. Хохланг улар сизнинг қариндошларингиз бўлсин, хохланг яқинларингиз ёки таниш билишлар хам сизнинг мехмонингиз бўлиши мумкин. Бу эса биз Масихга ишонувчилар учун яхши бир имкониятдир, қайсики мехмондорчилик орқали Отамиз Худони улуғлаш учун. Ўйлашимча бундай мехмондорчиликни фақат якшанба кунлари эмас, балки бошқа ўзимизга қулай кунларда хам ўтқазишимиз мумкин.\nАлбатта мехмондорчилик бўлаётган жойда, хонтахта устида нимадир бўлиши лозим. Буни хам Отамизнинг ёрдами билан хал қилиш мумкин экан. Айтайлик мехмондорчиликда беш олти киши, баъзи пайтларда ундан хам кўпроқ мехмонлар бўлиши мумкин. Ўйлашимизча агар хар хафтада бир кишининг уйида мехмондорчилик давом этаверса биринчидан хонадон эгасига қийин бўлиши мумкин, иккинчидан бошқа ўзингизга маълум бўлган томонлари хам мавжуд.\nШунинг учун хар хафтада хар хил кишининг уйида мехмондорчилик қилиш мақсадга мувофиқ бўлар эди. Бу дегани хар бир киши бир ойда балки ундан хам кўпроқ вақт ичида бир марта мехмонларни кутади деганидир. Бу эса хонадон эгаларига унчалик муаммо туғдирмайди. Бунинг учун эса хар бир киши кимдан кейин мехмонларни кутади олдиндан аниқ билса тайёргарлик кўриши учун хам бироз вақти бўлади.\nШу билан бирга мехмонлар хам бу сафар кимнинг хонадонига мехмонга боришларини олдиндан билишади ва хар қандай телефон қўнғироқларисиз хам ўзлари олдиндан билган жойларига белгиланган вақтда ташриф буюришлари мумкин. Албатта хозирги қийин бир шароитда имкон даража хар хил йўлларни излаш керак деб ўйлаймиз. Бундан ташқари туғилган кун турли маракалар ёки байрамлар арафасида хам мехмондорчилик қилишимиз мумкин.\nМехмондорчилик деганда нимани назарда тутаётганимизни сиз азиз тингловчилар яхши англаётган бўлсангиз керак. Юқорида айтиб ўтганимиздек мехмондорчилик бизнинг ва бошқа халқларнинг энг яхши одатларидан биридир. Шунинг учун хам хеч ким сизга мехмон кутмайсан деб айта олмайди. Агар гапимизни қисқача қилиб айтадиган бўлсак мехмондорчилик бахона, дийдор ғанимат. Хурматли радио тингловчи мухлислар, шунинг билан мехмондорчилик мавзусига оид бугунги сухбатимизга шу ерда якун ясасакда, сиз азиз биродарлар билан хайрлашсак. Хонадонингизга доимо тинчлик ва қут барака тилаймиз, уйингиз доимо мехмонларга тўла бўлсин.


Сармоялар учун фуқаролик тақдим этувчи мамлакатлар рейтинги эълон қилинди\n13:17 / 08.11.2016\n2016 йилда Мальта ва Португалия давлатлари сармоялар воситасида доимий яшаш учун рухсатнома ва фуқаролик олиш дастурлари бўйича рейтингларда биринчи ўринга муносиб кўрилди. Henley & Partners компанияси мазкур рўйхатни тузиб чиққан.\n2016 йилнинг «Сармоя киритиш йўли билан яшашга рухсат олиш» рейтингида Португалия ўзининг инвестиция дастури билан бу йил ҳам биринчи ўринни сақлаб қолди. Бу мамлакатга 250 минг евро миқдорида сармоя киритган шахсга доимий яшашга изн берилади. Бельгия ва Австрия иккинчи ҳамда учинчи ўринларни эгаллаган, улар ўтган йилга нисбатан ўрин алмашишган холос. Буюк Британия бу борада сезиларли ўсишга эришган ва ўтган йилги 9-ўриндан 5-ўринга кўтарилган.\nГреция ва Болгария сўнгги ўринларни эгаллаб турибди. Умуман рейтингда 19та инвестиция дастури таҳлил қилинган.\n2016 йилнинг «Сармоялар воситасида фуқаролик» рейтингини Мальта бошқармоқда. Мамлакат ҳукумати 1 млн евро эвазига ЕИ паспортини тақдим этади. Умуман, рейтингдаги ўринлар сезиларли ўзгармаган. Фақатгина Антигуа ва Барбуда Австрияни ортда қолдириб, учинчи ўринга кўтарилиб олди. Бу рўйхатда шунингдек, янги аъзо ҳам пайдо бўлди. Кариб денгизи мамлакати Сент-Люсия еттинчи ўринни эгаллаган. Ўтган йилдаги каби рейтингнинг ўнинчи ўрнига Доминика муносиб кўрилган.\nHenley & Partners рейтингларини тузишда Thomson Reuters, Knight Frank, The Economist Intelligence Unit, Baker & McKenzie, Fragomen LLP каби фирмаларнинг таҳлилчилари қатнашган. Бундан ташқари сармоядорлар ва турли давлат арбобларининг фикри ўрганилган.\nПортугалия Мальта инвестиция Рейтинг\nЕвропанинг энг яхши 10 нафар дриблёрлари маълум қилинди


FATTOHHON.COM стр. 109\nIII «ОЛТИН ГЕПАРД» ТОШКЕНТ ХАЛҚАРО КИНОФОРУМИ ОЛДИДАН МАТБУОТ АНЖУМАНИ: ҚАНДАЙ ЯНГИЛИКЛАР КУТИЛМОҚДА? 09.10.2013 17:25\n9 октябрькуни III «ОлтинГепард» Тошкент Халқаро Кинофоруми олдидан матбуот анжумани бўлиб ўтди. Унда “Олтин гепард” Тошкент Халқаро Кинофоруми директори Акбар Ҳакимов, Ўзбекистонда хизмат кўрсатган маданият ходими режиссёр Баҳодир Одилов, ҳамда киношунос Нигора Каримова, киноижодкорлар ва ОАВ вакиллари саволларига жавоб қайтариб, III «Олтин Гепард» Тошкент Халқаро Кинофорумига тайёргарлик жараёнларини муҳокама қилишди.\nМазкур матбуот анжуманида кўплаб киноижодкорларни учратиш мумкин эди. Жумладан, режиссёр Ҳилол Насимов, киношунос Ханжара Абулқосимова, режиссёрлар Қамара Камолова, Собир Назармуҳамедов, хонанда, актёр ва режиссёр Жаҳонгир Позилжонов, актёр ва режиссёр Жавлон Шодмонов, актрисалар Зарина Низомиддинова, Жамила Ғофурова, актёр ва хонанда Дониёр Ҳафизов, актёр Йигитали Мамажонов ва кўплаб ОАВ журналистлари.\n2013 йил 19-24 октябр кунлари пойтахтимизда Art Week Style.Uz санъат ҳафталиги доирасида Фонд Форум томонидан “Ўзбеккино” миллий агентлиги кўмаги остида ташкиллаштирилган III «Олтин Гепард» Тошкент Халқаро Кинофоруми ўта қизғин руҳда ўтиши кутилмоқда.\nЭслатиб ўтамиз, III «Олтин Гепард» Тошкент Халқаро Кинофоруми танлов дастурига 11 та тўлиқ метражли, 13 та қисқа метражли ва 10 та анимацион фильм, жами 34 та картина танлаб олинди. Бу фильмлар орасида ўзбек фильмлари ҳам бўлиб, улар: Ҳилол Насимовнинг “Тубанлик”, Собирназар Муҳамедовнинг “Армонли дунё”, Ҳасан ва Ҳусан Солиҳовларнинг “Балерина”, Анвар Сафаевнинг “Ит”, Азиз Аҳмеджановнинг “Ўн олтинчи уй” каби фильмлари бўлди.\n“Олтин гепард” Тошкент Халқаро Кинофоруми директори Акбар Ҳакимов кинофорумнинг танлов дастури ҳақида сўз юритиб, Кинофорумнинг географик кўлами кенгайганлигини алоҳида таъкидлаб ўтди. Бу тўлиқ метражли, қисқа метражли ва анимацион фильмларга ҳам тегишлидир. Кинофорумнинг қисқа метражли фильмлар танловида, номзод сифатида 3 та ўзбек киноижодкорларининг фильмлари ўтганлиги, ҳозирги кунда ёш киноижодкорлар орасида қисқа метражли фильмлар суратга олишга бўлган қизиқишнинг кўтарилганлигидан далолатдир. Лекин, афсуски, анимацион фильмлар борасида, бундай ижобий фикр билдириб бўлмайди. Чунки, бу гал бирорта ҳам ўзбек анимацион фильмлари Кинофорум саралаш ҳайъати танловидан ўта олмади.\n“Биз саралаш вақтида ҳам, танлов дастури тузаётганда ҳам, максимал даражада объектив ёндошишга ҳаракат қилдик” дейди Акбар Ҳакимов.\nМатбуот анжуманида ҳакамлар ҳайъати аъзолари, ҳамда саралашдан ўтган фильм номлари ҳам айтиб ўтилди.\n“Олтин гепард” Тошкент халқаро кинофоруми доирасида танловдан ташқари қуйидаги дастурлар қабул қилинади:\n-“Замонавий ўзбек киноси панорамаси” дастури;\n-Франция кино дастури;\n-“Чех эртаги оламида” номли Чехия фильмлари дастури;\n-Ҳиндистон кино дастури;\n-“Ҳақиқат вектори” ҳужжатли кино дастури;\n-“Томошабин билан ҳамнафас” дастури (нодавлат студияларда суратга олинган фильмлар миллий фестивали)\nТошкент халқаро кинофорумининг фахрли меҳмонларидан маҳорат дарслари, иштирокчилар билан матбуот анжумани ҳам лойиҳа дастурида бўлиб, бу ҳам Кинофорумга қанчалик жиддий ёндошилаётганлигини кўрсатади.\n“Олтин гепард” Тошкент Халқаро Кинофоруми директори Акбар Ҳакимов: - III “Олтин гепард” Тошкент Халқаро Кинофоруми аввалгиларидан анча фарқ қилади. Авваламбор, фильмларнинг фалсафий мазмуни, уларнинг географик кўлами, янги слоган ҳам Кинофорумнинг манзарасини ўзгартириш, бойитишга хизмат қилади. Кино танловга киритилган фильмлар ҳақида айтсак, улар кино оламидаги янги тенденцияларни акс эттирувчи фильмлар бўлиб, уларнинг ижодкорлари орасида машҳур кинорежиссёрлар билан биргаликда, энди кино оламига кириб келаётган режиссёрларнинг фильмларини ҳам намойиш қиламиз. Кинофорумнинг ўтказилиб борилаётганлигининг натижаси, бизда, яъни миллий кинода, ёш режиссёрларда, қисқа метражли фильмлар суратга олишга қизиқиш ошиб, уларни бу йилги танловга 3 та фильмлари киритилганлигидир. Менинг назаримда, бу жуда катта ютуқ! Шунингдек, тўлиқ метражли фильмлардан ҳам, ўзбек кинорежиссёрларининг 2 та ижод намунаси номзод бўлганлиги ҳам, миллий кинонинг ривожланганлигидан далолат беради. Бунда ҳам Кинофорумнинг ўз ўрни бор. Лекин, муаммолар ҳам бор. Кинофорум бир мезон сифатида, камчиликларни ҳам кўрсатяпти. Масалан, бизнинг анимацион фильмлар, танлов дастурига кира олмади. Демак, ҳали бу соҳада қилинадиган ишлар кўп, бу соҳани ҳам ривожлантириш керак. Кинофорумда шу тарзда, ютуқлар билан бирга мана шундай муаммоларни ҳам кўряпмиз. Кинофорумнинг мақсадларидан бири, миллий кинони ривожлантириш бўлгани учун, ёш киноижодкорларнинг маҳоратини ошириш бўйича ҳам маҳорат дарслари, бутунлай ўзгача тарзда ўтказилади. Яъни, Кинофорум доирасидаги кино таълими соҳасини ҳам бойитяпмиз. Маҳорат дарслари эндиликда 2 қисмдан иборат бўлади, биринчиси “Ёшлар ижод саройи”да бўлади, киноижодкорлар, жаҳоннинг етук кино арбоблари иштирокида 2-3 кун тренинглар ўтказилиб, вазифалар берилади. Ижодий учрашувлар эса, алоҳида ўтказилади. Бундан ташқари, танловдан ташқари ҳам, кўплаб лойиҳалар амалга оширилади. Лойиҳалар нафақат Тошкентда, балки Самарқандда ҳам ўтказилади. Бу биринчи марта бўлмоқда ва катта янгилик! Чунки, Самарқандда ҳам, миллий ҳам, замонавий фильмлар намойиши ҳам бўлиб ўтади! Бундан ташқари, Тошкентда “Глобал оламда миллий кино” деб номланган катта халқаро анжуман ўтказилади! Яъни, бутун оламда глобаллашув жараёнида, миллий кинонинг ўзига хослигини сақлаш нималарга аҳамият бериш керак, бошқа давлатларда ўз миллий киносига тарғибот ишлари қандай кетмоқда, деган мавзуларга эътибор қаратилади. Масалан, танловдан ташқари, дастурлардан Чехия фильмлари дастури ҳам, бизнинг аудитория кенгайишига сабаб бўлади. Чунки, унда болалар эртак фильмлари намойиш қилинади, бу ҳам янгилик бўлади. Бундан ташқари, Ҳиндистонлик машҳур режиссёр, продюсер, Умеш Меҳра ҳам Кинофорумда қатнашиш истагини билдириб, ҳозирда машҳур лойиҳа тайёрлаяпти. Танловдан ташқари, Ҳиндистон кино дастури ҳам, Кинофорумнинг ўзига хос жиҳатларидан бири бўляпти. Бундан ташқари, Кинофорумнинг тақдирлаш маросими “Истиқлол” санъат саройида бўлиб ўтади! Бу ҳам Кинофорумнинг ривожланганлигидан далолат беради! Ўйлайманки, бундай лойиҳалар бизнинг маданиятимизни, санъатимизни янада ривожланишига туртки беради.\nРежиссёр Ҳилол Насимов: - “Олтин гепард” Тошкент Халқаро Кинофоруми, бугунги кунда жаҳоннинг забардаст кинофестиваллари қаторига кириб олди. Бу ҳеч кимга сир эмас. Кинофорумга дунёнинг кўплаб мамлакатларидан, кучли киноижодкорларнинг фильмлари, баҳс-мунозаралар асосида, саралаб олинганлиги, ҳам буннинг исботидир. Шунинг учун ҳам, тўғриси, мен ўзим суратга олган “Тубанлик” фильмини, танловда номзодлар сафига киритилишини кутмаган эдим. Буни менга хабар қилишганида, жуда ҳам тўлқинланиб хурсанд бўлдим. Чунки, биз эндигина Анападан қайтганимизда, бу хабарни эшитдим. Анапа кинофестивалида ҳам “Тубанлик” фильмимизни бошқача қабул қилишган эди. Яъни, намойиш бошлангач, бутун зал жимиб қолди, кейин эса йиғлаб кўришди. Намойишдан сўнг, ҳаттоки, бизнинг электрон манзилларимизни топиб, хатлар жўнатишди. Тўғриси, “Тубанлик”ни “Олтин гепард” Кинофорумидаги номзодлар қаторига киритилганлиги, биз фильм ижодкорлари учун кутилмаган иккинчи қувончли янгилик бўлди! “Олтин Гепард” Тошкент Халқаро Кинофорумининг ўзига келсак, бу кинофорумнинг юртимизда ўтказила бошланиши, барча учун жуда катта воқеа! Киноижодкорлар, санъат аҳли учун жуда катта имконият, стимул! Бундан маънавий озиқланишимиз мумкин. Чунки, кино ва санъат соҳасидаги жаҳоннинг етук намоёндаларининг юртимизга ташрифи, куч-ғайрат билан қилинган фильмлар танлови, биз учун фахр! Жаҳоннинг етук давлатлари қаторида, шундай юқори даражадаги Кинофорумни, шундай тадбирларни ўтказилаётганлиги ўзбек халқи учун фахр! Биз бундан фахрланамиз!\nРежиссёр Баҳодир Одилов: - Биз албатта, “Олтин гепард” кинофорум ўтказиладиган кунни кутмоқдамиз. Бунга ҳам саноқли кунлар қолди. Ўйлаймизки, Кинофорум янада қизиқарли ва янада мазмунли ўтади! Бунга ҳаммамиз астойдил ҳаракат қиляпмиз. Ёз бўйи, фильмларни кўрикдан ўтказдик. Танлов комиссиясида ишлаш шарафига мен ҳам муяссар бўлдим ва шахсан мен, режиссёр учун бу жуда ҳам қизиқарли, масъулиятли бўлди. Барча йўналишлар бўйича, фильмлар кўриб чиқилди. Тўлиқ метражли бадиий филмьлар хусусида гапирадиган бўлсак, 110 дан ортиқроқ фильмлар ичидан фақатгина 10 дан ортиғини саралаб олиш керак эди. Аммо, айтиб ўтиш жоиз, барча фильмлар ўзига хос ва қизиқарли эди. Сифат, бадиий савияси жиҳатидан жуда юқори маҳорат билан ишланган фильмлар. Масалан, Лотин Америкаси, Перу, Австралиядан ҳам кўп фильмлар келди. Масалан, “Тозаловчи” фильмини олайлик, қизиқарли фильм. Ёки, Австралия фильмлари. Афсуски, объектив сабабларга кўра, у фильмлар дастурга кира олмади. Лекин, шуни алоҳида таъкидлаб ўтмоқчиман, йилдан йилга, Жаҳон кино оламида бизнинг Кинофорумга бўлган қизиқиш катта бўлмоқда! Умуман олганда барча кинофестивалларда, фильмлар нуфузини кўтарадиган бир нарса бор, бу ҳам бўлса фильмлар сифати. Бизнинг фильмларга ҳам мазмунан ва моҳиятан кучли фильмлар келди. Бу йил ҳам биз Кинофорум дастурини томошабинларга мослаб тузишга, биринчи навбатда, сюжет тарафлама қизиқарли фильмларни саралашга ҳаракат қилдик. Шу билан бирга ҳар фильмнинг ўзига хос фалсафий мазмуни бўлишига ҳам алоҳида эътибор қаратдик. Фильм муаллифи айтмоқчи бўлган оригинал ғоя ва дунёқараш бўлишига ҳам аҳамият бердик. Албатта, профессионализм, техник тарафлама юқори сифатдалигини ҳам, овоз, тасвир, актёрлар маҳоратини ҳам ҳисобга олдик. Кинофорум фақатгина фильм кўриб, дам олиш учун эмас, унга бир жараён, миллий кинони ривожланиши учун катта бир босқич, деб билиш керак, шунда Кинофорум дастурлари, янада қизиқарли ўтади, деб ўйлайман.\nКиношунос, продюсер ва журналист Феруза Нодирова: - “Олтин гепард” Тошкент Халқаро Кинофорумининг шиори, “ХХI аср тамаддунлари-маданиятлар мулоқоти” бўлиб, бу шиор ўзгармайди. Лекин, Кинофорум слогани ҳар йили ўзгариб боради. Бу йилги слоган эса, “Кўзгу ва тилсимда, акс-садо ва маъжозий ифодада” деб белгиланди. Нима учун слоганлар ўзгаради? Чунки, кино жонли жараён. Ҳар йили кинода ўзгаришлар натижасида шаклланиб, такомиллашиб боради. Шунга асосланган ҳолда, ҳар йили слоганлар янгиланади. Слоганлар кино жараёнларига ҳамоҳанг равишда ўзгаради. Олдинги слоганлардан келиб чиқиб, кўпроқ воқеликларга кўра, фильмлар саралаб олинган бўлса, бу гал эса, ҳам реал ҳаёт акс этган, ҳам мажозий истиоралар, ўхшатишлар, фалсафий талқин, барчаси баравар уйғунлашган фильмлар танланди. Бу йил танловга келган 520 та фильм ичидан 34 таси танлаб олинган бўлса, ҳаммаси мана шу совринга муносиб фильмлар, деб ўйлайман. Мен ўзим Қисқа метаржли фильмларни саралаш комиссиясида фаолият олиб бордим ва биз 4 ой давомида, 234 фильмнинг ичидан, 13 та фильмни танлаб олдик. Масалан, Швейцариядан “Парванэ”, Украинадан “Ароқхўр аёл”, Австриядан “Ноябрь ёғдулари” фильмларини, алоҳида эътироф этиб ўтиш мумкин. Ўйлайманки, қисқа метражли фильмлар дастури ҳам жуда қизиқарли ва ўзига хос. Биз Кинофорумнинг қисқа метражли фильмлар йўналиши учун ёш режиссёрларнинг фильмларини саралаб олдик. Чунки, Кинофорум ёш режиссёрларга катта имкониятлар беради. Азиз Аҳмеджановнинг “Ўн олтинчи уй” фильми Иккинчи жаҳон уруши воқеаликларини қамраб олган. Ҳасан ва Ҳусан Солиҳовларнинг “Балерина” фильми, балет соҳасида илк қадамларини ташлаётган қизнинг илк ҳаётий синовлари, унинг кечинмалари акс этган фильм. Анвар Сафаевнинг дебют иши “Ит” фильми, ёзувчи Надар Думбадзенинг асари асосида суратга олинган бўлиб, бу фильм кучли фалсафий талқинга эга. Анимацион ва қисқа метражли фильмлар Кинофорум кунлари “Алишер Навоий” киносаройида намойиш қилинади. Барча томошабинларни мана шу намойишларга таклиф этиб қоламан. Бу фильмлар томошабинларни ҳаёт ҳақида фикрлашга, уларнинг савиясини баҳолашда, яхши мактаб даражасини ўтайди, деб ўйлайман. Бундан ташқари, Кинофорум доирасида ўтказиладиган, Жаҳоннинг етук мутахассисларининг маҳорат дарсларига ҳам эътибор қаратган бўлардим. Бу маҳорат дарслари профессионал ижодкорларимиз учун ўзига хос мактаб бўлади, деб ўйлайман. Ҳар бир йўналишлар бўйича мастер класслар белгиланган. Тошкент Халқаро Кинофорумининг бошқа Кинофестиваллардан фарқли жиҳатлари ҳам шулардан иборат. Кинофорумнинг йилдан йилга ўсиб бораётган савияси бу йил яна ҳам мустаҳкамланади, деб ўйлайман.


РАВШАН ЭРМАТОВ ЖАҲОН ЧЕМПИОНАТИНИНГ ЭНГ ЯХШИ ҲАКАМИ - Ўзбекистон овози газетаси\nРАВШАН ЭРМАТОВ ЖАҲОН ЧЕМПИОНАТИНИНГ ЭНГ ЯХШИ ҲАКАМИ\nбу — sbnation.com сайти раҳбари Грэм МакЭрининг фикри\nШвейцария ва Эквадор терма жамоалари ўртасидаги ўйинни шарҳлар экан sbnation.com сайти раҳбари Грэм МакЭри учрашувни бошқарган ҳамюртимиз Равшан Эрматов шаънига қуйидаги гапларни айтди. «Ҳамма ҳакамлар ҳам Швейцариянинг драматик тарзда ғалаба қозонишига имкон бермаган бўларди.\nРаҳмат, Равшан Эрматов!»\n«Ҳар қандай пьесанинг қаҳрамони бўлади, албатта. Сеферович урган голда Гонсалес ва Беҳрамининг ҳиссаси катта бўлганини таъкидлаш зарур. Бразилиядаги жаҳон чемпионати бошлангандан бери биз бунақа юқори савиядаги ҳакамликни кўрмаган эдик. Айнан шу жиҳат Швейцарияга ўз ўйинини кўрсатиш ва ғалаба қозониш имконини берди.\nОхирги дақиқаларда майдон марказида Беҳрамига нисбатан рақиблар қўпол ўйнади. Ўзбекистонлик Равшан Эрматов ҳуштагини чалишдан олдин швейцариялик футболчига қаради. Беҳрами ўрнидан турган эди. Бу устунлик қоидасининг энг яхши намуналаридан бири бўлди.\nМабодо ҳакам шу вазиятда жарима зарбаси белгилаганида эквадорлик футболчилар ортга қайтиб ҳимояни мустаҳкамлаган бўлар эди. Катта эҳтимоллар билан ўйин дуранг билан тугарди.\nБеҳрами ҳаракатда давом этаётганини кўрган рефери ҳуштак чалмади. Швейцариялик футболчилар эса тезкор қарши ҳужум натижасида гол уриб, ғалаба қозонди. Беҳрами йиқилиб жарима зарбаси ишлаши мумкин эди. Шу боис Эрматов қарор чиқаришдан олдин унинг ўйинни давом эттира олиш-олмаслигини кутди. Ўзбекистонлик ҳакам ақлли ва савияси баланд экани ўз тасдиғини топди. Равшан Эрматов жаҳон чемпионатининг энг ёрқин воқеаларидан бирига гувоҳ бўлишимизни таъминлади.\nМусобақанинг биринчи учрашувида ҳакамдан кўпчилик норози бўлди. Эндиликда биз Равшан Эрматов тимсолида ўйинни янада гўзал бўлишини таъминлайдиган ҳакамни кўряпмиз.\nТўғри, Швейцария ғалабага лойиқ эди. Бироқ тан олишимиз керак, бу ғалабага Равшан Эрматовнинг тезкор ва аниқ фикрлаши эвазига эришилди. У қандай ҳакам дейсизми? Равшан Эрматов жаҳон чемпионатининг энг яхши ҳаками!»


Эшик очиқ, калит ўт олдириш жойида экан: "эгасига керак бўлмаса, менга керак" деб ўйлаб хато қилди\nТошкент шаҳри. 2021 йилнинг 07 январь куни тахминан соат 11:30 дан 12:00 гача бўлган вақт оралиғида, номаълум шахс транспорт воситасини олиб қочиш мақсадида, Чилонзор тумани ТХАЙ кўчасининг “Тошкент савдо маркази” бозорига туташган қисмида бўла туриб, шу ерда қаровсиз қолдирилган, 35 ёшли Асрор К.,га тегишли бўлган оқ рангли “NEXIA 2” русумли автомашинасининг эшиги қулфланмасдан очиқ ҳолда турганлигидан фойдаланиб, мазкур автоуловни бошқариб, номаълум томонга олиб қочиб кетган.\nОлиб борилган тергов-тезкор ҳаракатлари давомида оқ рангли “NEXIA 2” русумли автомашина Тошкент вилояти Бекобод тумани ҳудудидан техник соз ҳолатда топилган ва ушбу жиноятни 36 ёшли Шерзод Х. содир этганлиги аниқланган.\nДастлабки тергов жараёнида Шерзод Х., процессуал тартибда ушланиб унга нисбатан айблов эълон қилинган ва “қамоққа олиш” тарзидаги эҳтиёт чораси танланган.\nҲурматли фуқаролар моддий бойликларингизга бефарк бўлманг, автомашинани қулфланганлигига ишонч ҳосил қилинг ва калитни ўт олдириш жойида қолдирманг.


Каримов ғиштни кўпайтирмоқчи\n13 май 2021, Тошкент вақти: 05:41\nЎзбекистонда пишган ғишт ишлаб чиқариш саноатини ривожлантиришга аҳамият бериладиган бўлди. Бу ҳақда 30 июн куни Ўзбекистон президентининг қарори эълон қилинди.\nҚарорда 2010 йилнинг 1 январигача пишган ғишт ишлаб чиқарувчи корхоналарни модернизация қилиш, ностандарт ва тежамсиз печларнинг махсус энергия ва ресурсларни тежайдиган технологияларга алмаштирилиши назарда тутилган.\nТошкентдаги “Абдурашид” хусусий корхонаси мулозимларидан бирининг айтишича, бу қарорнинг уларга ҳам бевосита боғлиқлиги бор:\n- Албатта¸ бу қарорнинг бизга боғлиқлиги бор. Бугун эрталаб Тошкент шаҳар ҳокимиятида ана шу масалага бағишланган мажлис ҳам бўлиб ўтди. Биз бир йилда 9-10 миллионтагача пишган ғишт ишлаб чиқаришимиз мумкин.\nЛекин ҳозир Тошкент атрофида мавсумий заводлар пайдо бўлган. Улар маҳсулотининг нархи арзон¸ аммо сифати паст. Шундай бўлса-да¸ сифатли ғишт ишлаб чиқарадиган катта заводларнинг қиммат ғиштига харидор тобора камайиб бормоқда. Бу бугунги кундаги катта муаммолардан бири, дейди корхона мулозими.\nЎзбекистонда мустақиллик йилларида пишган ғишт ишлаб чиқарадиган ўнлаб хусусий корхоналар пайдо бўлди. Ҳозир Ўзбекистон қурилиш бозорининг ғиштга бўлган асосий эҳтиёжини ана шу заводлар қоплайди. “Ўзқурилишматериаллари” ҳиссадорлик компанияси эса бу корхоналар ишини назорат қилиб боради.\nЯнгийўлдаги ғишт заводларининг бирида ишлаётган мутахассисга кўра, сўнгги йилда Ўзбекистонда пишган ғиштга бўлган талаб анча сусайган. Бунинг сабаби эса:\n- Қурилиш камайиб кетди. Бу эса қурилишга кредитлар ажратилиши билан боғлиқ. Бизда эса ипотека кредити ишламай бир жойда қотиб қолди.\nМана қаранг, ипотека кредити бўйича ёш оила уй олиш учун уй-жой нархининг 25 фоизи миқдорида маблағ киритиши лозим. Агар ота-оналар ёки қариндошлар ёрдам бермаса, ҳозирги ёш оилалар бунча пулни бир умр ҳам йиға олмайди.\nАгар ёш оилага уй берилиб, у тўловни нолдан бошласа ва бу қурилишни давлат ўз зиммасига олса ҳамда устама фоизлар камайтирилса, кейин қурилиш кўпайиши мумкин.\nБугун, мисол учун 50 миллион сўм турадиган уйнинг 25 фоизини ёш оила тўлай олмайди, дейди ўз исмини билдиришни истамаган ғишт заводи мулозимларидан бири.\nСуҳбатдошларимизнинг айтишларича¸ ҳозир бу заводларда ишлаб чиқарилган пишган ғиштнинг ҳар донаси пул ўтказиш орқали 120-130 сўмдан сотилaяпти. Тошкент қурилиш моллари бозорларида эса унинг нархи:\nШавкат ака: Оддий¸ стандарт майда ғишт заводида 120 сўм экан. Бундан ташқари қалинлиги тўққиз сантиметрлик полтора бор. У 150 сўм экан. Хом¸ майда ғишт 100 сўмдан экан.\nХомини ҳам реализация қилишаяпти. Пишган ғиштга қурби етмаганлар хом ғишт олаяпти. Фундаментнинг устидан беш-олти қатор пишган ғишт терадида¸ бинонинг қолга қисмини хом ғишт билан кўтараверади. Нарх-наво шунақа.\nОзодлик: Аҳолининг харид қуввати борми шунга?\n- Йўқ. Бирор бир ўзига тўқ оила ëки у ëқ бу ëқда оқиб келадиган жойи бўлган оилалар қураяпти. Бу ëқдаги оддий халқ қандай чувринди бўлса¸ шундайлигича ўтирибди. Шуларнинг ичида биттаси мен ўзим. 2000 йилда эски уйимни бузиб¸ қайтадан тиклаб қурганман. Ҳали ҳам сомон сувоқда ўтирибман. Алибастр қилишга қурбим етмайди¸ дейди Тошкентлик Шавкат ака.\nЖиззхалик қурувчи Анорбой аканинг айтишича, вилоятда пишган ғиштнинг нархи Тошкентдагига қараганда икки баробар арзон. Лекин унинг сифати жуда ëмон.\n- Бизнинг Жиззах вилоятида жуда кам. Анқонинг уруғи. Бўлса ҳам сифати йўқ. Ишлаб чиқараëтган ғиштлари бир ëмғирда ивиб кетаяпти.\nСовет пайтида пишган ғишт урилишидан олдин бир ярим соат сувда турарди. Ундан кейин олиб растворнинг устига қўйиларди. Ҳозир растворнинг намлигидан ивиб кетадиган ғиштлар чиқаяпти. Шунинг учун нархи 60 сўм. Тошкент энди 120 сўмни кўтаради. Пойтахтимиз энди пулдор жой¸ дейди Анорбой ака.\nИккинчидан¸ дейди Анорбой ака¸ ҳозир пишган ғиштдан уй қуришга аҳолининг харид қуввати йўқ, У бунга уч хонали уй қуришни мисол қилиб келтиради:\n- Ҳисобим бўйича уч хонали уйга минимум 11-13 минг ғишт кетади. Харид масаласига келганда¸ Ўзбекистонимиздаги ишчиларнинг¸ оддий фуқароларнинг қурби етмайди. Сабаби¸ 90 фоиз ишсизмиз. Пул муаммоси ҳозир умуман кризис бўлган. Пластик карточка дейдими шунга ўтказаяпти. Ҳатто ишга борган фирмаларимизда пластик карточка дейди. Нақд пул муамммоси бор.\nҚурилиш муаммосига¸ ҳисоб-китоб қилишга¸ масалан¸ 11-13 минг ғишт олишга¸ 60 сўмдан бўладиган бўлса¸ 9 миллион пулни қаердан топаман мен?\nФирмага ишга чиқиб кетганимга бир ярим ой бўлди. Бор-йўғи 180 минг сўм олиб келдим. Қилган обëмимнинг ўндан бирига чиқмайди.\nМинбарда ҳавойи сўзлар. Келажакни осонлик билан қуриш сўзлари айтилади. Ўзбекистон фаровон яшаяпти¸ дейди. Ўзбекистоннинг ички фуқароларидан ëки ожиз бандадан сўрасангиз¸ унинг ҳозир газ билан светга пул тўлашга ҳам қурби етмайди. Биз ўзимизнинг ота-бобомиздан қолган гувалакдан қолмайлик¸ дейди Анорбой ака.


Украина солиқ ва божхона хизмати раҳбари икки ой ҳибсда сақланадиган бўлди\nУкраина Солиқ ва божхона хизмати раҳбари Роман Насиров.\nКиев суди давлат мулкини талон-тарож қилганликда айбланаëтган Украина Солиқ ва божхона хизмати раҳбари Роман Насировни ҳибсда сақлаш ҳақида қарор қилди.\n- Маҳкама айбланувчи¸ 1979 йил 3 март куни туғилган Роман Михайлович Насировни маҳкама олдидан эҳтиëт чораси сифатида 60 кун ҳибсда қолдиришга қарор қилди¸ деди суд мажлисига раислик қилган ҳакам Олександр Бобровник.\nКоррупцияга қарши кураш бўйича Украина миллий бюроси прокурорлари Насировни хизмат ваколатларини суистеъмол қилиш орқали жиддий молиявий йўқотишларга сабаб бўлганликда айблаб¸ унинг мамлакатдан қочиб кетиши олдини олиш учун ҳибсга олишни сўраган.\nКамида 74 миллион долларни ўзлаштирганликда айбланаëтган Насиров 3 март куни Украина Солиқ ва божхона хизмати раиси лавозимидан четлаштирилди.\nМаҳкама қарорига кўра¸ Насиров¸ Украина шароитида ниҳоятда катта маблағ бўлган 3.7 миллион долларни гаров сифатида тўлаган тақдирда¸ уй қамоғига чиқарилиши мумкин.


ЁРИНГИЗНИ ЯХШИ БИЛАСИЗМИ? | Суғдиёна биринчи аёллар электрон журнали\n1.Сизга эрингиз шахсий сирларини ишониб, айтиб берадими? 2.Жуфти ҳалолингизга хуш келадиган рангни биласизми?\n3.Сизнингча, турмуш ўртоғингиз тушкунликка тушганида ёки асабийлашаётган вақтида ўзини қўлга олишни биладими? 4.Эрингизнинг вазни ҳозирда неча килограмм эканлигидан хабардормисиз?\n5.Сизнинг қайси фазилатларингизни умр йўлдошингизнинг кўпроқ қадрлашини биласизми? 6.Энди эса аксинча, сизнинг қайси хатти-ҳаракатларингиз эрингизни ғашини келтиришини айта оласизми?Â 7.Жуфтингиз айнан қайси таомни иштаҳа билан истеъмол қилишини биласизми?\nАгар яқиндагина оила қурган келинчак бўлмасангиз, ўзингиз учун SOS тугмачасини босинг! Эрингиз билан бутунлай қизиқмаслигингиз яхшиликка олиб келмайди. У билан кўпроқ мулоқотда бўлишга ҳаракат қилинг. Акс ҳолда, бир-бирингиз учун бегоналарга айланиб қолишингиз ҳеч гап эмас! Дилноза ШУҲРАТ қизи тайёрладиTwitter НравитсяSocButtons v1.5


БМТнинг 500 нафардан ортиқ ходими коронавирус инфекцияси билан касалланган - zarnews.uz\nБМТнинг 500 нафардан ортиқ ходими коронавирус инфекцияси билан касалланган\nУлардан 50 нафарга яқини БМТнинг бош қароргоҳи Женевада. Бу ҳақда БМТнинг Женевадаги Бош офиси бош директори Татьяна Валовая маълум қилди.\n“Дунё бўйлаб 500 одам, Женевада 50 нафарга яқин ходимда коронавирус ҳолати қайд этилган. Бизда Женевадаги бош қароргоҳда дастлаб саккизта ҳолат эди. Барча ҳолатлар ўрта оғир даражали баҳоланганди. Афсуски, бир қатор ҳалқаро ташкилотларда қурбонлар бўлди. Бироқ вазиятдан келиб чиқиб, ходимларимизни ҳимоя қилиш учун барча зарурий чора-тадбирларни қўлладик”, деди Валовая.\nУ шунингдек, зарурий чора-тадбирларни қўллаган ва хавфсизлик қоидаларига амал қилган ҳолда Миллатлар Саройи июнь ойидан бошлаб ходимларни яна ўз сафларига қайтаришга тайёр эканлигини маълум қилди. Унинг сўзларига кўра, БМТ бош қароргоҳида жонли мулоқот тадбирлари ҳам қайта тикланади.


Тўлов тизими ҳақида - Платежная система HUMO Национального межбанковского процессингового центра\nБош саҳифа . Тўлов тизими ҳақида\nТўлов тизимининг Оператори «Milliy banklararo protsessing markazi» («Миллий банклараро процессинг маркази») МЧЖ бўлиб, у Ўзбекистонда хорижий валютада амалга оширилган барча операциялар бўйича маълумотлар клирингини, шунингдек, «HumoCard» тўлов тизими доирасида амалга оширилган барча операциялар бўйича процессинг функцияларини бажаради. «HumoCard» тўлов тизимида миллий валютада ҳисоб-китобларни амалга оширувчи банк функциясини Ўзбекистон Республикаси Марказий банкининг Ҳисоб-китоб Клиринг маркази амалга оширади.\nHumo тўлов тизимининг Оператори халқаро тўлов тизимлари (Visa, MasterCard, UnionPayInternational) билан ўзаро муносабатларни ўрнатиш бўйича ишларни олиб бормоқда. Натижада Humo банк карталари билан хорижда чет эл валютасида операцияларни ўтказиш ва юқорида келтирилган тизимларнинг хорижий банкларнинг карталари орқали Ўзбекистонда операцияларни амалга ошириш имконияти яратилади. Банкларнинг «HumoCard» тўлов тизимига аъзо бўлиши ихтиёрийдир.\nЎзбекистон бўйлаб 245000дан\nортиқ терминал ўрнатилган\nЎзбекистон бўйлаб 4500 дан\n10600000 дан ортиқ\nбўлган контактсиз тўловга тасдиқлаш талаб этилмайди


Хитой етакчиси Британияга сафарини бошлайди\n11:10 / 19.10.2015\nСи Цзиньпин сафари сўнгги 10 йил ичида Хитой етакчисининг Британияга бўлган илк ташрифи бўлади. Охирги маротаба ХХРнинг собиқ раиси Хун Цзиньтао Бирлашган Қиролликка 2005 йилда ташриф буюрган эди.\n2015 йил март ойида эса шаҳзода Уильям Хитойга ташриф буюриб, сўнгги ўттиз йил ичида мамлакатга келган илк британ қироллик оиласининг юқори лавозимли аъзосига айланганди. Бундан олдин эса қиролича Елизавета II ва унинг турмуш ўртоғи герцог Эдинбургский Филипп 1986 йили Хитойга келган эди.\nХитой раҳбари ва унинг турмуш ўртоғи шарифига ҳақиқий қироллик қабули ташкил этилади. Си Цзиньпин ва Хитойнинг биринчи рақамли хоними 19 октябрь куни Лондоннинг Хитроу аэропортига етиб келади ва 23 октябрга қадар Британияда қолади. Хитойлик меҳмонлар бу вақт давомида Букингем саройида истиқомат қилишади.


Ўзбекистонда "Аёллар дафтари"га киритилганларнинг умумий сони маълум қилинди - Darakchi\nЎзбекистонда "Аёллар дафтари"га киритилганларнинг умумий сони маълум қилинди\nЖАМИЯТ 01.03.2021, 17:58\nТеглар: Аёллар дафтари\nМамлакатда 17 миллиондан ошиқ аёл истиқомат қилади. Улардан 433 минг нафари "Аёллар дафтари"га киритилган. Бу ҳақда АОКАда ўтказилган брифингда Маҳалла ва оилани қўллаб-қувватлаш вазирлиги матбуот котиби Саодат Боймирзаева маълум қилди.\nМамлакатда 17 миллиондан ошиқ хотин-қизлар истиқомат қилади. Улар деярли барча соҳаларида фаол иштирок этиб, жамият ва давлат ривожига муносиб ҳисса қўшиб келмоқда.\nДавлат раҳбари ташаббуси билан ўз вақтида жорий этилган “Аёллар дафтари”га хотин-қизларни киритиш орқали аёллар дарду ташвишлари, уларни ўйлантираётган масалалар ҳал этилмоқда. Жумладан, 6 млн 385 мингдан зиёд хотин-қизлар билан юзма-юз мулоқот қилиниб, ушбу дафтарга 9 та мезон асосида 433 минг нафари киритилди. Уларнинг:\n253 минг нафари – ишсиз сифатида;\n44 минг нафари – тиббий;\n48,5 минг нафари – ҳуқуқий ва психологик ёрдамга муҳтож сифатида;\n37 минг нафари – боқувчисини йўқотган;\n33,5 минг нафари – ногиронлиги бўлган;\n(шундан 4,5 минг – уй-жойини таъмирлашга муҳтож) ;\n9 минг нафари – нотурар жойда яшовчи;\n8 минг нафари – ногиронлиги бўлган фарзандини тарбиялаётган ёлғиз аёллар сифатида рўйхатга олинган.\nАйни вақтга қадар мазкур рўйхатдаги 80 мингдан ортиқ аёлнинг аниқланган муаммолари ўрнатилган тартибда ҳал этилган.\nМаҳалла ва оилани қўллаб-қувватлаш вазирлиги томонидан айни пайтда манфаатдор вазирлик ва ташкилотлар билан ҳамкорликда дафтарга киритилган хотин-қизлар орасидаги тадбиркорлик билан шуғулланиш истагида бўлган 15 665 нафар аёлларнинг тадбиркорлик кўникмаси ҳамда молиявий саводхонлигини ошириш мақсадида “Мотивация, кўникма ва молиявий кўмак” тамойили асосида иш олиб борилмоқда. Хусусан, Халқ банки билан ҳамкорликда аёллар тадбиркорлигига мос бўлган 60 та намунавий “бизнес режа”ларни оммалаштириш ишларини йўлга қўйилмоқда.


5 июн куни ҳаво ҳарорати 46 даражагача кўтарилиши мумкин - Zamin.uz\nГидрометеорология хизмати маркази эртага, 5 июн куни қандай об-ҳаво кутилаётганини маълум қилди. Унга кўра:\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 24-26 даража, кундузи 40-42 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда шамол чангли бўрон билан 17-22 м/с гача кучайиши мумкин. Ҳарорат кечаси 24-29 даража, кундузи 38-43 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда шамол чангли бўрон билан 17-22 м/с гача кучайиши мумкин. Ҳарорат кечаси 23-28 даража, кундузи 38-43 даража, чўл ҳудудларда баъзи жойларда 44-46 даража иссиққача бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда шамол чангли бўрон билан 17-22 м/с гача кучайиши мумкин. Ҳарорат кечаси 22-27 даража, кундузи 38-43 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда шамол чангли бўрон билан 17-22 м/с гача кучайиши мумкин. Ҳарорат кечаси 23-28 даража, кундузи 38-43 даража, баъзи жойларда 44-46 даража иссиққача бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 20-25 даража, кундузи 37-42 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, куннинг иккинчи ярмида баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 12-17 даража илиқ, кундузи 25-30 даража иссиқ бўлади. “Замин” янгиликларини “Facebook”да кузатиб боринг\nЯнгиликлар » Ўзбекистон » 5 июн куни ҳаво ҳарорати 46 даражагача кўтарилиши мумкин


Туркия Бразилиядаги онкологик касалликларга чалинган болаларга ёрдам кўрсатмоқда\n13:40 / 28.05.2017\nТуркия ҳамкорлик ва мувофиқлаштириш агентлиги (TİKA) Бразилиянинг Сан-Паулусидаги Болалар онкологияси институтига тиббий ускуна етказиш тўғрисидаги ҳужжатни имзолади. Бу ҳақида "Анадолу" агентлиги хабар берди.\nМазкур қарор TİKA томонидан Туркиянинг Сан-Паулудаги бош консуллиги мурожаатига жавобан қабул қилинган. Бу TİKA'нинг Бразилиядаги онкологик касалликлар диагностикаси ва даволашга йўналтирилган биринчи лойиҳасидир.\nПротоколни имзолашда институт бош шифокори Висент Одон Филхо, TİKA раҳбар ўринбосари Бирол Четин ҳамда Туркиянинг Сан-Паулудаги бош консули Серкан Гедик иштирок этди.\nИнститут раҳбарияти онкологик касалликка чалинган болаларни даволашда ёрдам кўрсатган Туркияга миннатдорчилик билдирди.\nСан-Паулудаги 150 беморга мўлжалланган Болалар онкологияси институти 2002 йилда ташкил топган бўлиб, у хайрия ташкилотлари қўллаб-қувватлаши остида саратонга чалиган болаларга бепул ёрдам кўрсатади.\nБразилия Туркия болалар онкология TİKA


Кафеда ИИБ ходимини калтаклаган шахслар қўлга олинди – Газета.uz\nLotinchada 15 декабр 2020, 16:34 Жамият\nИИБ матбуот хизмати хабарига кўра, 29 ноябрда тунги соат 01:00ларда Гулистон шаҳар, Баҳор маҳалласидаги «Сафина» номли кафеда жанжал юзага келган.\nХабарга кўра, воқеа жойига етиб борган маҳалла профилактика инспектори маъмурий назоратда турувчи, кафе иш юритувчиси Д.С. уч нафар нотаниш шахслар билан спиртли ичимлик истеъмол қилаётганлигини кўрган ва Д.С. нинг ҳаракатларини телефонга суратга олган.\nҲужжатларни расмийлаштириш учун инспектор уларга 3-сонли ИИБга боришни айтган.Шу пайт, маст ҳолатда бўлган фуқаро К.Л. ва Д.С. биргаликда профилактика инспекторини бош, юз қисми ва баданини турли жойларига уриб-тепиб тан жароҳати етказишган ҳамда унинг телефон аппаратини олиб, ерга уриб синдирган.\nҲолат юзасидан Гулистон шаҳар прокуратураси томонидан ушбу шахсларга нисбатан жиноят иши қўзғатилиб, эҳтиёт чораси сифатида қамоққа олинган.


Ўзбекистонда компания раҳбарлари рақобат ўсишидан қўрқадими? - Халқ сўзи\n16:11 27 Июль 2018 Иқтисодиёт\nCEO Survey ўрганишлари Ўзбекистонда компаниялар раҳбарларининг қарийб учдан икки қисми бозорда рақобатнинг ўсишини ўз бизнесининг барқарорлигига асосий хавф деб билишини кўрсатди. Бу ҳақида Газета.уз манбаси хабар берди.\nЎзбекистонда корхоналар раҳбарларининг 60 фоизи бозорда рақобатнинг ўсиши яқин беш йилда ўз бизнесига салбий таъсир кўрсатиши мумкин, деб ҳисоблайди. Ушбу маълумот дунёнинг йирик компаниялари раҳбарлари ўртасида глобал сўров ўтказиш билан шуғулланувчи CEO Survey‘нинг Ўзбекистонга бағишланган илк сонида келтириб ўтилди. Унинг тақдимоти 26 июль куни Тошкентда бўлиб ўтди.\nPricewaterhouseCoopers (PwC) аудиторлик компанияси 21 йилдан буён тадқиқот ўтказиб келади. Унда бутун дунёдаги қарийб 1500 нафар бизнес эгаси иштирок этади. Сўров натижалари Давосдаги Жаҳон иқтисодий форумида эълон қилинади.\nЎзбекистонга бағишланган сон “Эҳтиёткор оптимизм” деб номланди. PwC фикрига кўра, у Ўзбекистон компаниялари раҳбарларининг келажакка тараддуди ва ишончини акс эттиради.\nСўровда 30 нафар CEO (chief executive officer — бош ижрочи директор, яъни компания бошлиғи) иштирок этди. Бунда давлат ёки давлат томонидан назорат қилинувчи компаниялар раҳбарлари жалб этилмади. 97 фоиз респондент эркаклардан иборат бўлди. Сўровда қатнашганларнинг ярмидан кўпроғи (51 фоизи) — 24−34 ёшдаги ёш тадбиркорлардир. 32 фоиз раҳбарлар хизмат кўрсатиш соҳасига ихтисослаштирилган компанияларни бошқарса, 21 фоизи — молия, 18 фоизи — истеъмол товарлари, 11 фоизи — технологиялар ва саноат маҳсулотлари ҳамда 7 фоизи — соғлиқни сақлаш соҳаларида фаолият кўрсатади.\nСўров якунларига кўра, 87 фоиз CEO яқин йилларда ўз компанияси даромадлари ўсишига ишонч билдириб, Россия (75 фоиз) ва Қозоғистондаги (86 фоиз) бизнес раҳбарлари билан солиштирилганда, анча юқори некбинлик кайфиятини намойиш этган.\nЎзбекистонлик раҳбарларнинг катта қисми ўз бизнесининг истиқболли ўсиши нуқтаи-назаридан Россия (67), Қозоғистон (43), Хитой (37), Туркия (30) ва Жанубий Корея (23 фоиз) мамлакатларини муҳим аҳамиятга эга деб ҳисоблайди. Ўзбекистон компаниялари раҳбарларининг 7 фоизигина АҚШни бўлғуси бизнеси учун аҳамиятли деб кўрсатган бўлса, 10 фоизи Германия, 17 фоизи ЕИнинг бошқа давлатларини белгилаган.\nСўров иштирокчиларининг 70 фоизи иқтисодиётнинг ўсишига ишонч билдирган. Айни пайтда респондентлар малакали кадрлар етишмовчилигидан хавотир билдирмоқда (60 фоиз).


Бош саҳифа ЯнгиликларТошкентда турк фильмлари фестивали бўлиб ўтади\nЖорий йил апрель ойида Тошкентда турк фильмлари фестивали ўтказилиши режалаштирилмоқда. Бу борада “Ўзбеккино” миллий агентлиги Бош директори ҳамда Туркиянинг Ўзбекистондаги элчихонаси Маданият ва туризм масалалари бўйича маслаҳатчиси Жесим Чалабий учрашувида сўз борган.\nКино кунлари доирасида Ўзбекистон ва Туркия киноусталари ўртасида тажриба алмашиш мақсадида ижодий учрашувлар ўтказиш, фестивалнинг тантанали очилиш маросимига эса Туркия кино ва мусиқа санъатининг таниқли намояндаларини таклиф этиш кўзда тутилган.\nТошкентда кўп йиллардан буён Туркия киноси ҳафталиги ўтказиб келинмоқда. Бу галги санъат байрами янада кенг миқёсда ўтиши кутилмоқда.\nТуркияда кинематография санъатига 100 йил аввал асос солинган. Мамлакатда илк ҳужжатли фильм 1914 йилда, илк бадиий фильм эса 1917 йилда суратга олинган. Ўтган бир аср давомида миллий анъана ва замонавийлик уйғунлашган миллий кино йўли шаклланди. Турк киноижодкорлари картиналари нуфузли халқаро фестивалларда эътироф этилди. Масалан, Метин Эрксаннинг “Сувсиз ёз” (1964) фильми Берлин халқаро кинофестивали, режиссёр Омен Кавурнинг “Юсуф ва Кенан” фильми (1980) Милан халқаро кинофестивали, режиссёрлар Шериф Гёрен ва Йилмаз Гюнейнинг “Йўл” фильми (1981) Канн кинофестивалининг бош совринига сазовор бўлган.\nОхирги йилларда Туркия кино санъати янада ривожланди. Кино санъати бўйича таълим берувчи олий ўқув юртлари кўпайди, моҳир режиссёр ва актёрлар мактаби шаклланди. Маълумотларга кўра, Туркияда ҳар йили 50-60 картина суратга олинади.\nАнқара, Истанбул, Измир каби йирик шаҳарлар нуфузли халқаро кинофестивалларга мезбонлик қилиб келмоқда.\n← Аввалги Аввалги «Ёшлик» журналининг 2017 йил сонлари тўлиқ тўплами\nКейинги → Кейинги: France Diplomatie сайтининг рус тилидаги версияси ишга тушди


Самарқанд Давлат тиббиёт университети ташкил этилди\nЎзбекистон Президенти Самарқанд давлат тиббиёт университетини ташкил этиш ва соҳада кадрлар тайёрлаш тизимини янада такомиллаштириш тўғрисида»ги қарорни имзолади, деб хабар бермоқда «Дунё» АА мухбири.\nУшбу қарор билан Самарқанд давлат тиббиёт институти негизида Самарқанд давлат тиббиёт университети ташкил этилди.\nҲужжатда университетнинг асосий вазифалари ва фаолият йўналишлари этиб, узлуксиз тиббий-касбий таълим тизимида юқори малакали тиббиёт кадрларини тайёрлаш, қайта тайёрлаш ва уларнинг малакасини ошириш белгиланди.\nОлий таълим муассасаси амалий кўникмаларни шакллантиришга йўналтиради, халқаро таълим стандартларига асосланган илғор педагогик технологиялар, ўқув дастурлари ва инновацион ўқув-методик материалларни кенг жорий этади.\nБундан ташқари, қарорда университет хорижий тиббиёт ОТМлар билан ҳамкорликда талабалар, профессор-ўқитувчилар ва илмий изланувчилар академик мобиллиги дастурлари ҳамда қўшма таълим дастурларини жорий қилиши зарурлиги қайд этилган.\nҲужжатга кўра, университет моддий-техника базасини модернизация қилиб, симуляцион марказ, ўқув ва илмий-тадқиқот лабораториялари ҳамда замонавий асбоб-ускуналар билан жиҳозланади. Университет таркибида қуйидагилар ташкил этилади:\nСамарқанд тумани Ўрташиқ қишлоғида жойлашган Самарқанд вилояти саломатликни тиклаш шифохонаси негизида университет ҳузуридаги Реабилитология ва спорт тиббиёти илмий-тадқиқот институти;\nСамарқанд давлат тиббиёт институтининг биринчи ва иккинчи клиникалари негизида Самарқанд давлат тиббиёт университетининг\nкўп тармоқли клиникаси ва Самарқанд давлат тиббиёт университети ихтисослашган болалар хирургик клиникасини;\nРеспублика ихтисослаштирилган эпидемиология, микробиология, юқумли ва паразитар касалликлар илмий-амалий тиббиёт марказининг Л.М.Исаев номидаги филиали ва унинг клиникаси негизида Университет ҳузуридаги Л.М.Исаев номидаги Микробиология, вирусология, юқумли ва паразитар касалликлар илмий-тадқиқот институти ва унинг клиникаси;\nСамарқанд давлат тиббиёт университети ҳузуридаги Иммунология, аллергология ва инсон геномикаси илмий маркази.\nУниверситет фаолияти ва унинг клиникалари давлат бюджети, бюджетдан ташқари маблағлар ва қонунчилик ҳужжатлари билан таъқиқланмаган бошқа манбалар билан молиялаштирилади.\nУниверситет Самарқанд тиббиёт институтининг ҳуқуқлари, мажбуриятлари ва шартномалари, шу жумладан, халқаро шартномалари бўйича ҳуқуқий вориси ҳисобланади. Унда ўқиётган талабалар ўз мутахассисликларида ўқишини давом эттиради ҳамда битирувчиларга университет дипломи берилади.\nДавлатимиз раҳбари қарорида, шунингдек, Самарқанд вилояти Абу Али ибн Сино номидаги Жамоат саломатлиги техникумлари ва тиббиёт коллежлари университетга бириктирилиши назарда тутилган.


Ўт ўчирувчилар баҳси – Сурхон тонги\nБош саҳифа / Спорт / Ўт ўчирувчилар баҳси\nАпрел 24, 2018\tСпорт Изоҳ қолдириш 703 Кўрилди\nТермиз шаҳрида ёнғин ўчириш амалий спорт тури бўйича республика чемпионати мусобақаси ўтказилди. Беллашувлар 100 метрга тўсиқлар оша югуриш, ёнғин ўчириш эстафетаси, ишғол қилиш норвони ва жанговар ёйилиш турларидан иборат бўлди.\nБаҳсларда республикамизнинг барча вилоятларидан 16 та жамоа иштирок этди.\n100 метрга тўсиқлар оша югуриш беллашувлари якунида ғолиблик Тошкент вилояти жамоасига насиб этди. Майдон эгалари иккинчи ўринни, учинчи ўринни эса Бухоро вилояти вакиллари эгаллашди.\n“Алпомиш” ўйингоҳида жамоалар ёнғин ўчириш эстафетаси бўйича баҳсга киришдилар. Тошкент вилояти вакиллари рақибларига нисбатан анча абжир ва эпчил ҳаракат қилиб, ғолибликни қўлга киритишди. Бухоро вилояти ўт ўчирувчилари иккинчи ўринни, Қорақалпоғистон республикаси жамоаси учинчи ўринни банд этдилар.\nТермиз шаҳар ички ишлар бўлими ёнғин хавфсизлиги бўлими спорт базасида ишғол қилиш нарвонидан ўқув минорасининг тўртинчи қаватига кўтарилиш мусобақасида Қорақалпоғистон республикаси вакиллари биринчи ўринни, Тошкент вилояти жамоаси иккинчи ва ички ишлар вазирлиги ёнғин хавфсизлиги институти жамоаси учинчи ўринни эгаллашди. Жанговар ёйилиш тури бўйича баҳсларда Наманган, Навоий вилоятлари ҳамда Қорақалпоғистон республикаси жамоалари фахрли ўринларни эгаллади. Барча турлар бўйича умумжамоа ҳисобида Қорақалпоғистон республикаси вакиллари ғолиб бўлишди. Ғолибларга совғаларни республика ИИВ Ёнғин хавфсизлиги бош бошқармаси бошлиғининг биринчи ўринбосари, полковник И.Шарипов, вилоят ИИБ бошлиғи ўринбосари, подполковник Ф.Раҳматов, вилоят ИИБ ЁХБ бошлиғи, полковник Б.Тоғаевлар топширишди.\nС.АЛЛАЗОВ, вилоят ЁХБ ахборот ва\nалоқа маркази бошлиғи, лейтенант\nвилоят ЁХБ катта муҳандиси, лейтенант\nОлдинги Эпчил қиз ўзига иш топди\nКейинги Озодалик – туман бойлик


Комендантлик соати ва жамоат жойларида янги чекловлар. Дунё мамлакатлари бу йил Рамазон хайитини кандай кутмокда? – КУН УЗ\nГлавная / Жамият / Комендантлик соати ва жамоат жойларида янги чекловлар. Дунё мамлакатлари бу йил Рамазон хайитини кандай кутмокда?\n22.05.2020\tЖамият Comments Off on Комендантлик соати ва жамоат жойларида янги чекловлар. Дунё мамлакатлари бу йил Рамазон хайитини кандай кутмокда? 37 Показы\nКарийб ярим йилдан бери давом этаётган эпидемия шиддати хамон пасайгани йук. Шу боис жуда куплаб миллий ва халкаро микёсдаги учрашувлар, тадбирлар, оммавий спорт мусобакалари ва байрамлар бекор килиниши давом этмокда. Афсуски, диний байрамлар, хусусан, бу йилги Рамазон байрами тадбирларининг утказилиши билан боглик жараёнлар хам бундан четда колаётгани йук. Куплаб мусулмон мамлакатларида коронавирусга карши кураш доирасида Рамазон байрами кунларини хам камраб олувчи чекловлар жорий этишга мажбур булишмокда.\nХуш, пандемия шароитида дунё мусулмон мамлакатлари бу йилги Рамазон байрамини кандай нишонлайди? Рамазон байрами намози укиладими?\nКуйида айрим мамлакатлар мисолида шу хусусда маълумот берилади.\nCovid-19 эпидемиясига карши курашиш доирасида ушбу мамлакатнинг 81 вилоятида арафа куни ва Рамазон байрамини хам камраб олувчи 4 кунлик комендантлик соати жорий этилди. Шу туфайли байрам куни тонгда масжидларда байрам намози укилмайди. Бу хакда мамлакатнинг диний ишлар буйича Олий кенгаши раиси уринбосари Зеки Саяр маълум килди. У мусулмон биродарларга байрам куни эрта туришни, Куръон укишни ва зикр килишни, шу оркали бу йилги байрамга жон киритишни маслахат берган.\nАввалрок Диёнат ишлари вазири Али Эрбош байрам намози хакида баёнот берганди.\n«Байрам намози укиладиган пайт мусулмонлардан шукр ва тафаккур килишларини, байрам намози онларини узлари ва оилалари, колаверса, бутун инсоният учун дуо килиб кечиришларини сурайман. Тугри, аввалги йиллардаги каби якинларимизни зиёрат эта олмаймиз, аммо телефонлар ва ракамли технологиялар ёрдамида уларни албатта байрам билан табриклайлик, байрам гузаллигини яшайлик», деди у.\nБу мамлакатда маъмурлар 24 соатлик комендантлик соати 23 май куни Ийд ал-Фитр байрами бошланиши кутилаётган пайтда кучга киришини эълон килди. Ушбу чеклов 27 май, яъни байрамнинг сунгги кунига кадар сакланиб колади.\nУшбу холат киролликда яшовчилар учун чекловлар кучайганини англатади. Хайит байрами арафасида Саудия Арабистони фукаролари ва ахолисига эрталаб соат 09:00дан соат 17:00га кадар эркин харакатланишга изн берилганди.\nСаудия Арабистони муфтийси шайх Абдулазиз аш-Шайх байрам намозини уйда укиш учун фатво берди.\n«Хозирги пандемик вазиятга ухшаш булган алохида шароитларда Рамазон намозини уйда утказишга рухсат берилган», деди у «Сауди Газете»га берган интервьюсида.\nМисрда комендантлик соати сахар соат 4:00дан кечкурун 17:00гача давом этиши ва 24 май – байрам кунидан эътиборан олти кунга жамоат транспорти тухтатилиши маълум килинди. Рамазон ойи охирида дуконлар, ресторанлар, парклар ва пляжлар дам олиш учун ёпилади.\nCovid-19 тадбирлари доирасида масжидлар ёпилгани туфайли ушбу мамлакатда Рамазон байрами намозини уйда укиш тугрисида фатво берилди. Марокаш Олий Илмий Кенгашининг ёзма баёнотида Covid-19 таркалиши хавфи мавжудлиги туфайли уйларда байрам намозини укиш жоиз экани айтилди.\nМамлакат бош вазирининг ёзма баёнотида Рамазон байрамининг биринчи кунидан бошлаб жамоат жойларида никоб такиш мажбурий эканлиги, курсатмаларга риоя килмаганлар жазоланиши айтилди.\nАввалрок хукумат Covid-19 тадбирлари доирасида Рамазон байрамининг дастлабки икки кунида 18 соатлик комендантлик соати жорий этилишини маълум килганди.\nШунингдек, Ливан, Иордания ва бошка мусулмон мамлакатлари хам байрам арафасида тулик комендантлик соатларини эълон килди.\nПрезидент Шавкат Мирзиёевнинг Рамазон хайитини нишонлаш тугрисидаги карорига мувофик, Узбекистонда Рамазон хайити 24 май куни нишонланади. Байрам карантин талабларига мувофик, халкимизнинг миллий ва диний анъаналарига мос равишда утказилиши белгиланган.\nЯкин вактлар ичида Узбекистон мусулмонлари идорасининг 2020 йил Рамазон хайитини нишонлаш тугрисидаги Баёноти эълон килиниши кутилмокда.


Жаҳон банки нотўғри маълумотлар туфайли Туркманистонни ҳисоботдан чиқариб ташлайди\nЖаҳон банки ишончли статистик маълумотларнинг йўқлиги сабабли Туркманистонни Глобал иқтисодий истиқболлар ҳисоботидан чиқариб ташлади.\n«Ишончли ва сифатли маълумотларнинг етишмаслиги сабабли Жаҳон банки ҳозирда Туркманистон ва Венесуэла учун иқтисодий маълумотлар, даромадлар ёки ривожланиш маълумотларини нашр этмаяпти. Туркманистон ва Венесуэла макроиқтисодий агрегатлардан ажратилган», дейилади хабарда.\nХалқаро валюта жамғармаси апрель ойида Туркманистоннинг расмий маълумотларидан World Economic Outlook 2020 ҳисоботи учун фойдаланишни рад этди. ХВЖ Туркманистонда ялпи ички маҳсулот ўсиши 0,8 фоизни ташкил этганини кўрсатган бўлса, Туркманистон ҳукумати маълумотларига кўра бу кўрсаткич 5,9 фоизни ташкил этади.\nГлазго университети профессори, Марказий Осиё масалалари бўйича мутахассиси Лука Анческий Халқаро валюта фонди, Осиё тараққиёт банки, Жаҳон банки ва бошқа ташкилотлар ўзларининг ҳисоботларида Туркманистон ҳукуматининг маълумотларига таяниб, эълон қилинган рақамларни айтди. Бу Туркманистондаги ишларнинг ҳақиқий ҳолатини акс эттирмади.


Opera браузерининг янги версиясида валюталарни ўгириш функцияси пайдо бўлди » Ўзбекистон янгиликлари – Zamin.uz\nOpera браузерининг дастурчилари ўз вақтида Presto форматидан воз кечиб, WebKit дастурига ўтишган ва кўп нарсаларда Google Chrome имкониятларидан нусха кўчиришган эди. Бироқ вақт ўтган сари, Opera ўзининг аввалги инновацион функцияларига яна қайтиб ўз браузерига бир қатор янги имкониятларни татбиқ этишни бошлади. Бу гал компаниянинг расмий сайтида берилган хабарга кўра, браузерга валюталарни ўзаро конвертация қилиш функциясини татбиқ этилган.\nOpera 42 версиясида кўзда тутилган ушбу функция, таъкидлаш лозим, фойдаланувчиларга онлайн харидлар чоғида қўшимча қулайлик яратади. Браузер созламаларида валюталарни созлаш имконияти мавжуд. Ҳозирча унда 32 та жаҳон валюталарини Европа Марказий банкининг бирликлари асосида ўгириш мумкин. Браузернинг янги версиясини айни пайтда юклаб олиш мумкин.\nТеглар: қўшимча версиясида имкониятларни мавжуд жаҳон функцияларига


Бошқа диндагиларга нима бўлади — Зикр аҳлидан сўранг\nСаволлар › Мавзу: Ислам › Бошқа диндагиларга нима бўлади\nZohidjon сўради 9 ой аввал\nИймони бўлиб гуноҳкор бўлиш бошқа нарса, бошқа динга эътиқод қилиш бошқа нарса. Иймони бўлатуриб гуноҳкор бўлишнинг ҳам даражалари бор. Баъзилар ўзларини мўминман десаларда куфр иш ва сўзлардан ўзларини тиймасалар, уларни мўмин деб айтилмайди. Чунки иймон билан куфр бандада жамланмайди. Шунинг учун мусулмонман деган киши қайси амаллар кишини иймон доирасидан чиқариб қўйишини ўрганиши фарзи айндир. Расулуллоҳ соллаллоҳу алайҳи васалламнинг шариатлари у зотдан олдинги барча динлар ва шариатларни бекор қилган.\n«Набий соллаллоҳу алайҳи васалламнинг ҳузурларига Умар келиб “Биз яҳудийлардан ҳадис(ҳикоя ва маъруза)лар эшитамиз” деди. Шунда Расулуллоҳ соллаллоҳу алайҳи васаллам : “Сизлар(ўз динингиз ҳақида) яҳудий ва насоролар каби шак шубҳадамисиз? Мен сизларга очиқ-ойдин, соф, холис(дин)ни келтирдим. Агар Мусо тирик бўлганида менга эргашишдан бошқа нарса қилиши жоиз бўлмас эди” дедилар».


CES 2016: энг ғаройиб гаджетлар » Скачать музыку бесплатно новинки музыки 2016-2017\nЛас-Вегасдаги CES 2016 кўргазмасида нафақат оммавий бозорга мўлжалланган қурилмалар, балки антиқа гаджетлар ҳам намойиш этилди. Уларга оммавий талабгорлар топилиши қийин, лекин шундай бўлса-да, бу уларга бўлган қизиқишни сўндирмайди. Glance Glance — ажойиб дизайн ва кўплаб қизиқарли имкониятларга эга уйда фойдаланишга мўлжалланган смарт-соат. У почтага хат келганини ва буюртма қилинган Uber таксиси келишига қанча вақт қолганини айтади, махсус сенсор ёрдамида фойдаланувчининг қанча вақт ухлаганини қайд этади, шунингдек, об-ҳаво маълумоти ва Google календарида қилинадиган ишлар режасини кўрсатади. Соатнинг диаметри — 12 дюйм, битта батарейка ёрдамида у 3-6 ой ишлайди. OMBra OMBra — аёллар учун мўлжалланган фитнес-трекерли спорт кийими. У юрак уришини, нафас олиш тезлигини, босиб ўтилган масофани ва бошқа ҳаракатларни ўлчайди ҳамда бу маълумотларни махсус иловага жўнатади. Бундан ташқари, бу кийим фойдаланувчининг организми қачон тўлиқ тикланганлигини аниқлайди ва олинган маълумотни унинг ёшидаги бошқа фойдаланувчилар кўрсаткичи билан таққослайди. Трекерли кийим 149 доллар, трекерсизи эса 59 доллар туради. Vuze Vuze — учалик қиммат бўлмаган (900 доллар) сферик видеотасвир олиш учун мўлжалланган мўъжаз камера. Уни бошқариш учун Windows, OS X, Android ва iOS тизимларида махсус иловалар ишлаб чиқарилган. Унга аксессуар сифатида селфи таёқча ва учоёқ чиқарилади. Камера август ойидан сотувга чиқади. Fossil Q54 Pilot Fossil Q54 Pilot — бир нечта «ақлли» функцияларга эга соат. У фойдаланувчининг смартфонидаги хабарлар ҳақида махсус ёруғлик диодлари ва вибрация ёрдамида маълум қилади, шунингдек, босиб ўтган масофаси ҳақида маълумот йиғади. Ушбу соат билан ишлаш учун iOS ва Android тизимларидаги иловалардан фойдаланилади. Соат март ойида сотувга чиқади ва нархи 175 доллардан 215 долларгача бўлади. Sevenhugs Remote Sevenhugs Remote —«интернетли буюмлар» (интернетга уланган маиший жиҳозлар)ни бошқариш учун бошқарув пульти. Айни пайтда унинг ёрдамида Philips Hue чироқлари, Sonos динамиклари ва Nest тутун детекторларини ўчириб-ёқиш мумкин. Келажакда у бошқа гаджетлар билан ҳам ишлайди. Manba: xabardor.uz


Қозоғистонда коронавирус юқтирганлар сони 670 нафарга етди\n26 феврал 2021, Тошкент вақти: 20:48\nҚозоғистонда вилоятлар кесимида коронавирус юқтирганлар бўйича маълумот.\nҚозоғистон соғлиқни сақлаш вазирлиги мамлакатда коронавирусга чалинганлар сони, 7 апрель 8.30 даги ҳолат бўйича, 670 кишига етганини билдирди. 7 апрель куни коронавирус юқтирган яна 8 одам аниқланган.\nБеморларнинг 222 нафари Нур-Султонда, 119 нафари Олмаотада. Қолган вилоятларда 1 нафардан 54 нафаргача коронавирусга чалинган одамлар бор.\nРасмий маълумотда айтилишича, 46 одам соғайди, 6 одам вафот этди.\nҚозоғистон Бош санитар врачи Айжан Есмагамбетова 6 апрель куни коронавирус юқтирганларнинг 120 нафари тиббиёт ходимлари эканини билдирди.\nАҚШ армияси пайшанба куни Эрон дастаклаётган ҳарбийлашган гуруҳларнинг Суриядаги объектларига ҳаводан зарба берди.\nПентагон матбуот котиби Джон Кирбининг билдиришича, ҳужум натижасида Суриянинг Ироқ билан чегарасида жойлашган бир неча бино йўқ қилинган. Пентагондаги аноним манбаларнинг хабар беришича, Эронпараст гуруҳлар бу бинолардан контрабанда қуролларни сақлаш учун фойдаланган. CNN маълумотига кўра, бир неча жангари зарба қурбонига айланган.\nБу ҳужум Ироқнинг шимолидаги Ирбилда содир бўлган ракета зарбаларига жавобан амалга оширилди. Ирбилда бир нечта АҚШ ҳарбийси яраланган, Пентагон учун ишлаётган бир нафар Филлипин фуқароси вафот этган эди. АҚШ Ирбилдаги ҳужум ортида Эрон турганидан огоҳлантириб, маъсулиятни унга юклаган.\nПентагон вакили ўз баёнотида таъкидлашича, Суриядаги объектларга зарба «аниқ мужда бермоқда: президент Байден АҚШ ҳарбийлари ҳамда халқаро коалиция аъзоларини ҳимоя қилиб иш тутади». АҚШ президенти Жо Байден иттифоқчилар билан маслаҳатлашувдан сўнг Суриядаги объектларга зарбани шахан маъқуллаган.


Таиландда 9-қават баландлигидан йиқилган сайёҳ омон қолди\n10:11 / 22.02.2017\nФото: Patong Police\nТаиланднинг Паттайя курорт шаҳрида германиялик сайёҳ 9-қават баландлигидан йиқилиб омон қолди, деб хабар бермоқда Phuket Gazette нашрининг интернет-версияси.\nТаъкидланишича, 53 ёшли эркак меҳмонхона томидан йиқилиб кетган. Бу ерда меҳмонхона бари жойлашган бўлган. Унинг йиқилишини меҳмонхонага тиркаб қурилган кафе томи юмшатган. Сайёҳ йиқилиши оқибатида қўлини синдириб олган ва бир неча кичик жароҳатлар олган. Айни вақтда у шаҳарнинг шифохоналаридан бирида қолмоқда ва аҳволи барқарор.\nПолиция воқеа тафсилотларини тергов қилмоқда. Полициянинг меҳмонхона ходимларидан олган маълумотларига кўра, меҳмонхонада 12 февралдан бери яшаб келган сайёҳ ҳар куни катта миқдорда спиртли ичимликлар ичган ва кўпинча маст ҳолда бўлган. У мастлиги сабабли ҳам йиқилган бўлиши мумкин.\nмеҳмонхона Таиланд германиялик сайёҳ\nТаиландда судланувчиларнинг суд биносидан қочиши кузатув камераларида муҳрланди\nМеҳмонхоналар янги стандартларга мувофиқ ишлайди\nНорвегияда НУЖга ўхшаш меҳмонхона очилади


Алоҳида яшаш бахтми? - Ayol.uz\nАлоҳида яшаш бахтми?\nNozima Toshpo'latova 06.01.2016 12:17 1893 01\nБугун қайнона келин муносабатлари кўплаб муҳокамаларга сабаб бўлмоқда. Бир бири билан иноқ, аҳил, онаю қиздек яшаётганлар ҳам орамизда кўп. Лекин бироз сабрсиз келинлару-баъзан қаттиққўлроқ бўлиб туюлаётган оналар сабаб алоҳида яшаш ёлини танлаётган ёшлар сафи кун сайин ортиб бормоқда. Ишонаверинг мустақил ҳаётнинг яхши томонлари билан бир қаторда қийинчиликлари ҳам талайгина. Мен ҳам ҳудди шундай қарама-қарши фикрлардан сўнг “алоҳида бахтли яшаш” масъулиятига муяссар бўлгандим. Бугун эса мен қачонлардир инжиқ деб ҳисоблаган қайнонам ёнимда турсайдилар деб орзу қиламан. Яна қанча нарсани ўрганган бўлардим. Қолаверса катта ёшли буви ва боболари билан улғайган фарзандларнинг тарбияси ҳам бошқача бўлади. Шу сабабли мен ҳам ўзимнинг яхши ва ёмон тажрибаларим билан ўртоқлашмоқчиман.\nБизда ҳаммаси яхши\nБугунги меню “қозонкабоб”!!! Менинг маош олган кунимни нишонлаяпмиз. Яқиндагина учирма бўлган ўғлининг қозон-товоғидан бир хабар олиш мақсадида қайнонам сим қоқади: Хай ўғлим, ишдан келишинга овқат тайёрми, нима овқат қилибдилар келинпошша? ҳа, Ойижон! Буни биласизку элдан бурун, икки марталик қилиб макарон шўрвани осиб қўяди...(Менга истеҳзо қилгандек)...Гўштни орқасидан қарасангиз мени кастюм шимимни рангини билиб оласиз... *** Ойлик олишимизга хали бир хафта бор. Бор-йўқ пулимизни кредитга олган музлатгичга ўтказдик. Болалар гўштни боғчада кўришади. Бугунги меню қатиқсиз ёвғон шўрва!!! Бор йўғини олдимга сочган онам, қани қизгинамга бу зиқна куёвим нима бераяптийкин деб қўнғироқ қилади: - ҳой қизалоғим, ишқилиб болаларингни илтигини қуритмаяпсизларми, қозонингда капкирга илингулик нарсанг борми? - ҳа, ойижон! Кеча куёвингиз жигар олиб келгандилар. Роса зўр қилиб сизнинг ретсептингиз асосида қовурдим. Бугун эса, совуқ кунда куч бўлади деб, қўй гўштидан шўрва осиб қўйганман... НАТИЖА: қайнонам ўғлининг бирини икки қиладиган мендек келинидан мамнун. Онам эса ўзидан ҳам аъло қилиб боқиб қўяётган куёвини йеру кўкка ишонмайди. Ишонаверинг, тинчликда ичилган гурунч билан сув, жанжал устида йейилган қозон кавобдан ааанча маззали!\nСукунатда гап кўп\nҲар тонгда бир хил машмаша. Дадамизни ишга, болаларни бирини боғчага, иккинчисини мактабга жўнатиш керак. Ўзим ҳам бу орада ойнага қараб ишга тарадуд кўраман. Шу тала-тўпда эримнинг ““эрталаб эслатарсан”деб, токчага қўйган хужжатлари ёдимдан кўтарилибди...\nИккала боламизни йўл-йўлакай олиб уйга қайтдим. Овқат қилиб, у ёқ буёқни йиғиштира бошладим. Хали кир ҳам бор... Уни ювмасам бўлмайди, ўғлим эртага мактабга кийиши керак... Эшикдан дадамиз кирди-ю, уйимизга тўфон оралагандек бўлди. Хужжатни эслат дегандима, сенга....Э сен... У гапларни эшитмабмиз, бу дунёга келмабсиз.\n- Ахир мен ҳам одамман темир эмаску, ҳамма нарсани нега мен эслаб қолишим керак. Нима битта ўзизни эплаб ишга боролмайсизми... Жаа ақллиман, хотирам кучли дердиз-у... дегим келди-ю, бир нафас тин олиб, сукунатни афзал билдим. НАТИЖА: Роса бақириш-у, сўкишлардан чарчаган эрим телевизорни ёқди-ю, футболчиларнинг биринчи голидаёқ болаларни эркалатишга тушиб кетди. ҳаммаси унутилди. Эрталаб яна ҳар кунги тала-тўп билан ҳеч нарса бўлмагандек, ҳамма ўз ишига равона бўлди.\nЗамонавий тамойил: Хамма нарса тенглик асосида\nОйнинг боши. Мактабга фонд пули, боғча пули, бир ёқда коммунал хизматчилар эшик қоқиб туришибди, хуллас кичик рўзғорнинг катта ҳаражатлари олдида турибмиз. Энди “Пул...” деб оғиз жуфтлаётгандим, эрим мендан олдин гап бошлаб қолди: “Жоним, бугун тушликка пулим йўқ. Эртароқ қайтаман, овқатни тайёрлаб қўярсан”. Бу гапдан кейин бир нарса дейиш қийин эди. Дадамизни ишга кузатдим-у, янги туфли учун яширган пулимни мактабнинг фонд пулига ва боғча пулига тўлаб юбордим. Ташлаб юбормоқчи бўлган туфлимни эса яна яматишга бердим. НАТИЖА: Оиланинг бир юкини йенгиллаштирган аёлига эрнинг меҳри янада ошди. Икки-уч кундан кейин эса маош олиниши билан коммунал тўловларни тўлаган дадамиз, мен айтмаган бўлсам ҳам “ямалган туфли кийиш бизни хотинга ярашмайди” дедилар-у, бозорга олиб тушдилар.\nМеҳр музқаймоқдек эрийди\nОрзиқиб кутилган дам олиш кунлари. Мен ошхонадан бошлаб ҳаммомгача “Катта” тозалаш ишларини режалаштиргандим. Бир ёқда катта кирлар, ойнани ҳам артиш керак, яна болалардан тузукроқ хамир овқатга буюртма олганман. Тўсатдан дадамиз бугун бир уйдагиларни кўриб келмаймизми, деб қолди. Режадаги ишларни кечга қолдиришга кўзим қиймасдан, бошим оғриётганини баҳона қилиб, - “Болаларни олиб ўзингиз бориб кела қолинг” дедим илтимоснамо оҳангда. Менга раҳми келган эрим “Онам сениям сўровдилар” деганча болаларни олиб ўзи равона бўлди. Менинг пишиқлигимни қаранг. Бир баҳона билан атрофимда гирдикапалак бўлиб иш қилишга халақит берадиган болалардан ҳам қутулдим. Ўзимда йўқ хурсандлигимдан ҳамма ишларимни тушгача тугатдим. Овқат ҳам тайёр. Телефонда гаплашиш-у, бир кинони кўришга ҳам улгурдим. ҳар доим бувисиникидан хурсанд бўлиб қайтадиган болалар бугун негадир хафароқ қайтишди. Каттаси эшикдан кирмасданоқ отасидан даккини эшитиб йиғлаганча хонасига ўтиб кетди. Кичкинам мени олдимга келди-ю бувисидан шикоят қила кетди. - Дарахтга чиққани қўймадилар, Сарвар мани урса уни ёнини олдилар, ойинга ўхшаган беоқибатсан дедилар. Ойи беоқибат нима дегани... Хамма оила жам бўлибди. Болалар роса тўполон қилишган. Айниқса меникилар. НАТИЖА: Ақлли келиним, деб мақтаб юрадиган қайнонамга бошим оғригани оддий баҳона эканлиги ойдек равшан бўлган. “Онасиникига бўлганда чопиб борарди, барибир келин қиз бўлмасакан” деганларини овсиним ҳам дарров етказа қолди. Шунда хатоимни тушундим, Менга ва болаларга кўрсатаётган меҳрлари дарз кетишига ўзим сабабчи бўлибман.\nҚўшнининг сулув қизи Алоҳида яшай бошлаганимизга энди бир ой бўлганди. Қўшнилар билан танишгим, тезроқ янги дугоналар орттиргим келади. Тўғрима-тўғри эшикда, мендан икки-уч ёш кичик бир қиз онаси билан тураркан. Бир зумда тил топишиб олдик. У ҳам ғийбатчи қўшнилардан безган экан шекилли, мендек замонавий фикрлайдиган опаси келганидан ҳурсанд эди. Деярли ҳар куни бизникига чиқар, мен ишларимни қиламан у эса гурунг берарди. Эрим ишдан келганда зўр дугона топганимни, жуда ақлли, жуда чиройли эканлигини оғзимни тўлдириб мақтайман... Бир куни қарасам оёқ кийимини йечаётган дадамиз икки кўзини қўшнини эшигидан узмай тикилиб турибди. У қиз эса кечки пайт бўлишига қарамай ўзига оро бериб, йўлакни супуриш билан банддек. Хуллас, кўзим очилди. Аввал аҳамият бермаган эканман, севимли қўшнижоним, кўхлик эрим ишдан келишига ярим - бир соат қолганда бир чеккаси очиқроқ ё калта ё ичи кўринадиган кийимларда чиқар ва то эрим келмагунча бизникидан чиқмас, эрим келганда эса “росааа” ширин тили билан салом бериб, ноз билан чиқиб кетар экан. НАТИЖА: Рашк аламидан эримга нисбатан муносабатим ўзгарди. У ҳам анчагача совуққон бўлиб юрди. Орамизга шубха оралаганди.\nКимнинг пули баракали?\nАлоҳида чиққан кунимиздан бошлаб, қайнонамнинг ақлли маслаҳати билан ўғли топган пулини менинг қўлимга олиб келиб берарди. Иккаламизнинг топган тутганимиз ўртада. Рўзғорнинг кам-кўстини шундай қилиб битириб олдик. Навбат кир ювиш машинасига келганди. Бир кун аввал ишхонамдан мукофот пули ҳам беришди. Етай деб қолди-я деб хурсанд бўлганимча у пулни ҳам қўшиб қўйдим. Эртаси куни келиб қарасам, пул йўқ. Хавотирда эримга телефон қилдим. Онамга тилло занжир олдим. ... Ҳа, майли дедим-у гўшакни жойига қўйдим. Ишдан келганларидан кейин дардим ичимда қолмасин дедимда, мен ҳам бир икки сўз айтиб, энди пуллларини ўзлари йиғишларини, мен ҳам ўзим билгандек сарфлашимни айтдим. Тўғрида қайнонамнинг қўшша-қўшша тиллалари бор эди. Бир оғиз маслахатсиз бор пулимизни сарфлабдилар... НАТИЖА: Катта жанжал бўлди.Уйдан барака кўтарилди. Эримнинг дўстлар даврасидаги ўтиришлари ҳам кўпайди. Бир нарса десам, ўзингни пулинг бор-ку, ишлат деган жавобни эшитаман. Ҳа айтгандек, қайнонам ўша тиллани қизимизнинг мучал тўйига совға қилдилар. Муаззам Абдуллаева\nБеДАНАНИ ТУХУМИ ТОВУҚНИКИДАН ФОЙДАЛИРОҚМИ?\nБИР ҚУТИ СУТ ЁХУД ОНАМНИ ҚАЧОН ТУШУНДИМ


Тошкентда ШҲТ хавфсизлик кенгаши раҳбарлари учрашди\n23 апрел куни Тошкентда ШҲТга аъзо давлатлар хавфсизлик кенгашлари котибларининг навбатдаги-бешинчи учрашуви бўлиб ўтди.\nУнда Россия Хавфсизлик кенгаши котиби Николай Патрушев, Хитой Давлат кенгаши аъзоси, жамаот хавфсизлиги вазири Мен Цзанчжу, Қозоғистон Хавфсизлик кенгаши котибининг ўринбосари К. Жанбуршин, Қирғизистон, Тожикистон ва Ўзбекистон Хавфсизлик кенгаши котиблари иштирок этганлар.\nТошкент учрашувида, шунингдек, ШҲТ Бош котиби Муратбек Иманалиев ҳамда ШҲТ Минтақавий аксилтеррор тузилмаси Ижроия қўмитаси директори Женисбек Жуманбеков ҳам қатнашганлар.\nЎзА агентлиги хабарига кўра, учрашувда ШҲТ ҳудудида хавфсизлик ва барқарорликни таъминлашга доир долзарб масалалар, ШҲТга аъзо давлатларнинг терроризм, айирмачилик ва экстремизмга, шунингдек, наркотикларнинг ноқонуний савдоси ҳамда интернет терроризмга қарши курашиш борасидаги ҳамкорликни янада ривожлантиришга оид масалалар юзасидан фикр алмашилган.\nШҲТга аъзо давлатлар хавфсизлик кенгашлари котиблари бешинчи учрашувининг мажлиси якунларига доир протокол имзоланган.